Source: https://www.scribd.com/doc/141561739/Naapuriapu-tyoryhman-valiraportti-RTN-lle-23-04-2013
Timestamp: 2018-03-23 15:15:15+00:00
Document Index: 17864119

Matched Legal Cases: ['kko ', 'kko ', 'kko ', 'kko ', '§ 12', 'kko ']

Description: Naapuriapu-työryhmän väliraportti RTN-lle 23.04.2013
STO3: Asukkaiden mahdollisuudet vaikuttaa
oman asuinalueen turvallisuuteen ja viihtyvyyteen. Naapuriapu-työryhmän väliraportti rikoksentorjuntaneuvostolle 31.03.2013
Hyvää lisäämällä paha pienenee ..................................................................................................... 1 1. Johdanto...................................................................................................................................... 3 Toimeksianto .............................................................................................................................. 3 2. Naapuriapu-työryhmä.................................................................................................................. 5 3. On montaa tapaa aidosti kuunnella kansalaisten ääntä ................................................................. 7 4. Tehtävät ja seuranta................................................................................................................... 11 Työryhmän tehtävät .................................................................................................................. 11 5. Yhteiskunta muutoksessa .......................................................................................................... 12 6. Suomen paikallisyhteisöjen typologia........................................................................................ 13 Erilaiset alueet ja toimintaympäristöt työryhmän selvityksessä .................................................. 14 7. Turvallisuus, turvattomuus ja viihtyisyys asuinalueilla .............................................................. 15 Ihmisten välinen luottamus syntyy vuorovaikutuksessa ............................................................. 16 8. Eiks tää ookkin sitä naapuriapua?.............................................................................................. 18 8.1 Perinteinen naapuriapu tämän päivän yhteisöissä................................................................. 18 8.2 Viranomaisten antama naapuriapu ....................................................................................... 20 9. Peruslähtökohdat toimintamalleille ja niiden soveltamiselle ...................................................... 21 10. Osallisuus ja kansalaiset osallistujina ...................................................................................... 24 11. Naapuriapumallit naapurimaissa.............................................................................................. 29 Ruotsi: Grannsamverkan, Samverkan mot brott......................................................................... 31 Viro: MTÜ Eesti Naabrivalve.................................................................................................... 32 Tanska: Nabohjælp.................................................................................................................... 33 12. Yhteenveto.............................................................................................................................. 34 Työryhmän motto: Hyvää lisäämällä paha pienenee .................................................................. 34 13. Sammanfattning ...................................................................................................................... 40 14. Lähteet .................................................................................................................................... 41 15. Liitteet..................................................................................................................................... 42 Sisäisen turvallisuuden ohjelma Turvallisempi huominen,......................................................... 42
Väliraportin sisältö ei välttämättä lopulliselta sanamuodoltaan, sisällöltään tai kokonaisuudeltaan vastaa yksittäisen asiantuntijan/työryhmäjäsenen mielipidettä. Väliraportin tarkoitus on koota työryhmän työskentelyssä tähän mennessä esiin tulleita ajatuksia, ideoita ja toimia rikoksentorjuntaneuvostolle työryhmän tilanne- ja tulevaisuuskatsauksena sekä keskustelupohjana jatkotyöskentelylle ja mahdollisille linjauksille. Työryhmän väliraportin ovat toimittaneet: Työryhmän puheenjohtaja Pentti Lemmetyinen, sihteeri Regina Järg-Tärno ja työryhmän jäsen Sirpa Pekkarinen Kansikuva: Työryhmän kokous Pasilan asukastalossa Markus Alanko
Kolmannessa sisäisen turvallisuuden ohjelmassa (STO3) Turvallisempi huominen, jonka valtioneuvosto hyväksyi 14.6.2012, on rikoksentorjuntaneuvoston (RTN) vetovastuulle asetettu asukkaiden turvallisuuden ja asuinalueiden viihtyisyyden parantaminen kehittämällä naapuritiimitai apujärjestelmä.1 Kolmannen sisäisen turvallisuuden ohjelman valmisteluvaiheessa käytiin naapuriapu-toimenpiteen osalta kiivasta poliittista keskustelua. Esiin nousi vastustus toimenpiteestä, mikäli toimeenpano voisi johtaa poliisin tukena toimiviin järjestys- tai valvontapartioihin. Toimenpide hyväksyttiin mukaan ohjelmaan sillä ehdolla, että näin ei tapahdu. Toimenpiteen keskeisin ajatus on lisätä asukkaiden osallisuutta ja vaikutusta oman alueensa turvallisuuteen. Ihmisten omilla valinnoilla ja asenteilla on myös merkitystä. Toimenpiteen tarkoituksena ei ole keskittyä pelkästään rikosturvallisuuteen ja/tai häiriökäyttäytymiseen vaan paikalliseen turvallisuuteen laaja-alaisesti ja konkreettisesti. Toimenpidettä ei määritelty ohjelman sanamuodossa tarkemmin tietoisesti, koska haluttiin antaa myös paikallisille toimijoille liikkumavaraa (sen suhteen, mihin turvallisuusongelmiin vastaamiseen he ottavat järjestelmän käyttöön)2. Nykyään asukkaat nähdään pitkälti julkisten palveluiden tuottaman turvallisuuden saajina ja/tai asiakkaina. Naapuriapuun liittyvällä toimenpiteellä ei ole tarkoitus radikaalisti muuttaa tätä perusrakennetta tai siirtää vastuuta tietystä turvallisuuspalvelujen tarjonnasta viranomaistahoilta kansalaisille. Toimenpiteellä pyritään edistämään lähidemokratian toteutumista myös turvallisuuskysymyksissä.3 Rikoksentorjuntaneuvosto (RTN) asetti 22. lokakuuta 2012 tämän tehtävän toteuttamiseksi työryhmän, jonka toimikausi on 23.10.2012 - 30.4.2014. Työryhmä antaa rikoksentorjuntaneuvostolle väliraportin 31.3.2013.
Asettamispäätöksessä4 RTN määritteli työryhmän tehtävän seuraavasti:
 kartoittaa nykytilanne Suomessa ja kiinnittää erityistä huomiota hyviksi todettuihin, innovatiivisiin ja lupaaviin käytäntöihin. Kartoituksessa on otettava huomioon erilaiset alueet ja toimintaympäristöt, kuten esimerkiksi o erilaiset kaupunkimaiset alueet ja harvaan asutut alueet; o alueet, joissa naapuriapu toimii, ja myös alueet, joissa tällaisen toiminnan käynnistäminen kohtaa huomattavia vaikeuksia; o alueet, jotka eroavat toisistaan huomattavasti sosiaaliselta rakenteeltaan ja asukkaiden etnisen koostumuksen suhteen; hyödyntää selvityksessä tarpeellisessa määrin ulkomaisia kokemuksia naapuriavun tapaisista järjestelmistä, kuten Ruotsin grannsamverkan ja Viron naabrivalve; ehdottaa peruslähtökohdat naapuri avun toimintamalleille ja niiden soveltamiselle; ehdottaa tarvittaessa pilottihankkeen tai -hankkeiden käynnistämistä.
Työryhmä toimii koordinoidusti sisäisen turvallisuuden ohjelman toimenpiteitä 2 ja 3 toteuttavien toimijoiden kanssa.
Turvallisempi huominen. Sisäisen turvallisuuden ohjelma, Helsinki 2012 26/2012. Sivut 26-27. Sisäisen turvallisuuden ohjelman Turvallisempi huominen valmistelusta. Ari Evwaraye, SM. 3 Sisäisen turvallisuuden ohjelman Turvallisempi huominen valmistelusta. Ari Evwaraye, SM. 4 Valtioneuvoston hankerekisteri – HARE, hankenumero OM036:00/2012, http://www.hare.vn.fi/
Naapuriapu sanana on lyhyt ja käytännöllinen, helppo käyttää, mutta ei oikeastaan sovi hyvin kuvaamaan asukkaiden mahdollisuuksia vaikuttaa oman asuinalueen turvallisuuteen ja viihtyvyyteen. Työryhmä käyttää termiä työssään ja työnimenä tehtävästään ja tarkoittaa sillä perinteisten naapuriavun mallien lisäksi myös niitä malleja, jotka ovat tarkoitettu lisäämään asukkaiden mahdollisuuksia vaikuttaa oman asuinalueen turvallisuuteen ja viihtyvyyteen. Tämä on työryhmän asettamispäätöksessä mainittu väliraportti. Työryhmän väliraportissa kerrotaan työryhmästä, suunnitelmista, ideoista ja linjauksista jatkotyöskentelyn näkökulmasta. Työryhmän työskentely päättyy asettamispäätöksen mukaisesti 30.4.2014, jolloin RTN:lle annetaan loppuraportti sisäisen turvallisuuden ohjelman ohjausryhmälle luovutettavaksi. RTN:n asettama työryhmä käyttää itsestään työnimeä Naapuriapu-työryhmä. Työ on vasta alkuvaiheessa ja tuloksista on vielä ennenaikaista puhua, mutta jo tässä vaiheessa halumme kiittää työryhmän puolesta työhön osallistuneita asiantuntijoita ja kansalaisia, heidän arvokkaasta ajastaan ja näkemyksistään sekä rikoksentorjuntaneuvostoa luottamuksesta ja kunniasta, että voimme rakentaa tulevaisuutta ja turvallisuutta Suomessa. Erityisesti haluamme kiittää työryhmän jäseniä, jotka alusta lähtien ovat olleet aktiivisesti mukana tässä työssä, kokeneet tehtävämme tärkeäksi, osallistuneet kokouksiin lähestulkoon aina, tuoneet runsaasti tietoa, asiantuntemusta, näkemyksiä, innostaneet, ideoineet ja kannustaneet, kyseenalaistaneet ja kehittäneet. Väliraportin osalta paljon kiitoksia arvokkaista kommenteista työryhmälle ja erityisesti Sirpalle kieliasun osalta.
Helsingissä, 28.maaliskuuta 2013 Puheenjohtaja Pentti Lemmetyinen Sihteeri Regina Järg-Tärno
2. Naapuriapu-työryhmä
Ryhmän kokoonpanossa huomioitiin sisäisen turvallisuuden ohjelman vastuutahot. Rikoksentorjuntaneuvosto (myöhemmin RTN) pyysi edustajat asiantuntijatyöryhmään; oikeusministeriö/RTN, sisäasianministeriö, ympäristöministeriö, Suomen Kylätoiminta ry, Kirkkohallitus, Setlementtiliitto, SATO, Kuntaliitto/Helsingin kaupunki ja maahanmuuttajataustaisten asumisen PAKE-hanke ja Aalto -yliopisto. Asiantuntijatyöryhmän kokoonpano maaliskuussa 2013: Pentti Tarvonen, ylikonstaapeli, sisäasiainministeriö/Poliisihallitus/Helsingin poliisilaitos Sirpa Pekkarinen, projektipäällikkö, Suomen Kylätoiminta ry Nexhat Beqiri, ylitarkastaja, sisäasiainministeriö Titi Gävert, työalasihteeri, Kirkkohallitus Päivi Männistö, aluetyön päällikkö, Helsingin kaupunki Markus Alanko, erikoissuunnittelija, oikeusministeriö/rikoksentorjuntaneuvoston sihteeristö Taina Hakamäki, asiakkuuspäällikkö, SATO Juha Toropainen, neuvotteleva virkamies, ympäristöministeriö Puheenjohtaja Pentti Lemmetyinen, pääsihteeri, Setlementtiliitto ry Sihteeri Regina Järg-Tärno, suunnittelija, oikeusministeriö/rikoksentorjuntaneuvoston sihteeristö. Alkuperäisessä kokoonpanossa on tapahtunut pari muutosta: Janne Typin tilalle vaihtui Päivi Männistö ja Marketta Kyttä Aalto -yliopistosta päätti luopua työryhmän jäsenyydestä. Työryhmä arvioi nykyisen kokoonpanon sopivaksi ja sen säätämistä/muuttamista tai alatyöryhmien käynnistämistä ei pidetä tällä hetkellä tarpeellisena. Työryhmän kokoonpano täyttää täydellisesti naisten ja miesten välisestä tasa-arvosta annetun lain (609/1986) 4a §:ssä säädetyt edellytykset, jonka mukaan työryhmissä tulee olla vähintään 40 % sekä naisia että miehiä, jollei erityisistä syistä muuta johdu. Työryhmässä miehiä ja naisia on tasan saman verran, lisäksi ikäjakauma ryhmässä on noin 30 ja 65v välissä. Työryhmän jäsenet ovat aktiivisia, asiantuntevia ja erittäin innostuneita/motivoituneita työryhmän työstä ja toimeksiannosta. Työ koetaan yhteiskunnallisesti merkittäväksi tehtäväksi, johon halutaan panostaa – yritetään antaa parasta ja tehdä monipuolista työtä. Työryhmän jäsenillä on virallisessa toimeksiannossa määritellyn roolinsa lisäksi monta muuta identiteettiä – kukin edustaa omaa paikkakuntaansa, missä asuu, osallistuu sen elämään ja toimii järjestöissä, viiteryhmissä, yhdistyksissä jne. Näin olleen tämä pieni ryhmä edustaa ns. viranomaisroolin ja virallisen edustusroolin lisäksi epävirallisesti, mutta aktiivisesti myös monta muuta tahoa ja ääntää yhteiskunnassa. Työryhmän tehtävän kannalta tämä ei ole ongelma, vaan päinvastoin hyvä asia ja iso voimavara, joka tuo työhön paljon lisäarvoa. Kansalaisen ja järjestöjen ym. ääni pitää tulla esiin ja kuulluksi, ja mitä enemmän työryhmän jäsenillä on identiteettejä, rooleja yhteiskunnassa ja näkemyksiä eri näkökulmista, sitä rikkaampi on anti työryhmän työhön ja tuloksiin.
Työryhmä on lokakuusta 2012 lähtien kokoontunut 31.3.2013 menneessä yhteensä seitsemän kertaa ja tulee jatkossakin kokoontumaan säännöllisesti noin kerran kuussa. Työryhmässä ja kokouksissa on hyvä henki, kokouksiin osallistumista pidetään tärkeänä ja osallistumisprosentti on korkea. Työryhmän työskentely päättyy asettamispäätöksen mukaisesti 30.4.2014, jolloin RTN:lle annetaan loppuraportti sisäisen turvallisuuden ohjelman ohjausryhmälle luovutettavaksi.
3. On montaa tapaa aidosti kuunnella kansalaisten ääntä
Kuulemiset ja kenttäpalaverit Kun puhutaan asukkaiden turvallisuuden ja asuinalueiden viihtyisyyden parantamisesta sekä vaikuttamismahdollisuuksista oman asuinalueen asioihin, on erittäin tärkeää saada kansalaisten ääni kuuluviin jo työryhmän työssä. Perinteisten työryhmäkokousten ja kuulemisten lisäksi työryhmä on tutustunut toimijoihin kentällä ja käynyt vuoropuhelua heidän kanssaan. Yhtenä valtion työryhmänä tämä työryhmä haluaa toimia innovatiivisella tavalla ja kokeilla uusia, erilaisia työskentelymuotoja. Kenttäpalaverit on yksi tapaa keskustella asiantuntijoiden, aktiivien ja asukkaiden/kansalaisten kanssa, tutustua teemaan liittyviin toimintoihin ja toimijoihin. Näin toimimalla tullaan tutuksi, edistetään yhteistä asiaa, saadaan tietoa ja ideoita työhön puolin ja toisin. Työryhmän työlle on ollut antoisaa olla vuorovaikutuksessa toimijoihin ja välittää myös tietoa itse selvitystyöstä. Tähän mennessä työryhmä on kuullut seuraavia asiantuntijoita ja tutustunut muutamiin konkreettisiin teemaan liittyviin hankkeisiin ja toimintoihin:           Rikoksentorjuntaneuvoston näkökulma tehtävään. Marita Ruohonen, RTN pj. RTN toimeksianto ja taustatietoa. Jukka-Pekka Takala, RTN pääsihteeri Turvallisempi huominen – lähiturvallisuus 3STO. Naapuriapu -työryhmän näkökulmasta. Kristiina Kumpula, SPR pääsihteeri Kaikki kansalaisetko yhdenvertaisia turvallisuudessa? Teeman avaus naapuriaputyöryhmän näkökulmasta. Panu Artemjeff, ylitarkastaja, oikeusyksikkö, SM Uusi paikallisuus. Hannu Katajamäki, aluetieteen professori, Vaasan yliopisto Naapuriapu maaseudulla. Pilvi Hämeenaho, tohtorikoulutettava, Jyväskylän yliopisto Uusi paikallisuus –hanke. Helka Körkkö, projektipäällikkö, Setlementtiliito ry. S-Asunnot Oy ja sosiaalinen isännöinti. Anu Haapanen, toimialajohtaja, Setlementtiliitto ry. Pasilan Asukastila -hanke. Veikko Väisänen, projektipäällikkö ja paikalliset asukkaat. Helsingin Diakonissalaitoksen asumispalveluyksiköt ja ympäristötyö. Jukka Hampunen, ympäristötyön yksikönjohtaja, HDL
Lisäksi työryhmän jäsenten esitykset omasta työstä/toiminnasta ja näkemyksistä STO3 tehtävään liittyen.  Koetun turvallisuuden tutkiminen paikkaan kiinnittyen, Marketta Kyttä, FT erikoistutkija, Aalto-yliopisto  Suomen Kylätoiminta ry Naapuriapu-hanke, Sirpa Pekkarinen  Helsingin kaupungin aluetyö ja lähityö, Päivi Männistö  Seurakuntien asuinyhteisötyö, Titi Gävert  Helsingin poliisin lähipoliisitoiminta, Pentti Tarvonen  PAKE- eli Pakolaisten asumisen keskittyminen -hanke, Nexhat Beqiri  SATOn asukasyhteistyö, Taina Hakamäki Tarkempaa tietoa esityksistä löytyy työryhmän pöytäkirjoista, jotka ovat julkista tietoa ja haettavissa Valtioneuvoston hankerekisteri - HARE kautta.5
Naapuriapu-työryhmä HARE:ssa: http://www.hare.vn.fi/mHankePerusSelaus.asp?h_iId=18913
Työskentelykauden aikana 2013-2014 tullaan kuulemaan useita asiantuntijoita, sidosryhmiä, kansalaisaktiiveja ja yhteiskunnallisia vaikuttajia, unohtamatta arjen asiantuntijoita eli tavallisia kansalaisia elämänkaarta ja yhteiskuntaa edustavalla tavalla. Peruslähtökohtana on, että turvallisuus kuuluu kaikille sukupuolesta, iästä, etnisestä tai kansallisesta alkuperästä, uskonnosta, seksuaalisesta suuntautumisesta tai muusta henkilöön liittyvästä syystä riippumatta.6 Hyviä ehdotuksia asiantuntijoista, toimijoista, yhteistyökumppaneista, kansalaisista jne. on saatu, mutta mukaan mahtuu lisää ja vinkkejä heistä otetaan vastaan.7 Esimerkkejä muutamista tulevista, kuultavista, asiantuntijoista, toimijoista ja kenttäkohteista:                   Kansalaisraadit. Ihmisen ääni kuuleviin keskustelevalla demokratialla – Harri Raisio Kansalaisliikkeet, esimerkkitapaus Kallio-liike – Erkki Perälä Alueellista demokratiaa – Ritva Pihlaja Joukkoistaminen – Oras Tynkkynen Kuntauudistus ja sen vaikutukset lähidemokratian ja kansalaisvaikuttamisen näkökulmasta – Arto Haveri Sosiaalityö, vapaaehtoistyö, hyväntekeväisyystyö yhteisöissä – Irene Roivainen Big Society -ideat ja kokemukset, mitä me Suomessa voisimme ottaa opiksi - Ilkka Haavisto Suuri yhteiskunta haastamassa perinteisen hyvinvointimallin – Briitta Koskiaho Vapaaehtoistyön valtakunnalliset ohjeet – Päivi Kerminen Ennaltaehkäisevä ja rikoksiin liittyvä naapuriapu netissä poliisin näkökulmasta – Jutta Antikainen Naapuriavun monenlaiset mahdollisuudet – Ilkka Vuorikuru Naapurivahdit ja apupoliisit – Mikko Paatero Somaliliitto ry alueellisena vaikuttajana ja Naapurikahvila – Arshe Said Naabrivalve Virossa – Tarmo Vaik Verkkopalvelu otakantaa.fi – Rauna Nerelli Vantaan lasten ja nuorten ääni sekä Qutomo-projekti – Pia Takala Järvenpään toimijat (Hyvä kasvaa Järvenpäässä liike, Siskot ja Simot matalan kynnyksen vapaaehtoistyö yhteisö, Yhdistysverkosto ym.) Tampereen toimijat (Hervannan Uusi paikallisuus, Mummonkammari, Omapolku jne.)
Verkkopalvelu otakantaa.fi Kansalaisten monipuolisemman kuulemisen ja aktiivisen vaikuttamisen edistämiseksi on yhteistyössä oikeusministeriön demokratiayksikön kanssa otetaan käyttöön otakantaa.fi verkkopalvelu, jossa kaikki asukkaiden turvallisuuden ja asuinalueiden viihtyisyyden parantamisesta ja naapuritiimi- tai apujärjestelmistä kiinnostuneet voivat välittää tietoa, kertoa ehdotuksiaan ja mielipiteitään. Näin kansalaisilla ja muilla tahoilla on mahdollisuus vaikuttaa tämän työryhmän työhön ja tuloksiin jo suunnitteluvaiheessa. Samalla kehitetään asukkaiden osallistumismahdollisuuksia koko maassa. Palvelu aktivoidaan kaikkien käyttöön naapuriaputyöryhmän kokouksessa 22. huhtikuuta 2013 RTN neuvoston kokouksen jälkeen. 8
Turvallisempi huominen - Valtakunnallinen paikallisen turvallisuussuunnittelun seminaari, Hyvinkää 22-23.1.2013, Panu Artemjeff, SM http://www.intermin.fi/download/39600_Panu_Artemjeff.pdf 7 Ehdotukset ym. voi välittää Naapuriapu-työryhmän sihteerille: regina.jarg-tarno@om.fi 8 Työryhmä on saanut henkilökohtaista käyttäjätukea demokratiayksikön otakantaa.fi vastuuhenkilöltä Rauna Nerellilta.
Tiedottaminen ja vaikuttaminen, valmisteluprosessin (läpi)näkyvyys
Valmisteluprosessin, työn ja ryhmän näkyvyys on tärkeää työn kuluessa. Esimerkkejä tavoista, joilla on mahdollisuus vaikuttaa ja levittää tietoa, mutta myös saada tietoa naapuriapu-työryhmän työstä ja ajatuksista ovat seuraavat:     Kenttäpalaverien ja kuulemisten kautta välitetään tietoa sidosryhmille työryhmän työstä ja vaikuttamismahdollisuuksista lopputulokseen. Välittämällä tietoa rikoksentorjuntaneuvostolle, puheenjohtajalle ja pääsihteerille (esim. kokouskutsut ja pöytäkirjat). Tarvittaessa välittämällä tietoa toimenpiteen edistymisestä sisäisen turvallisuuden ohjausryhmälle. Osallistumalla seminaareihin ja tilaisuuksiin kertomalla työryhmän työstä ja tavoitteista (esim. rikoksentorjuntaneuvoston seminaari, sisäisen turvallisuuden ohjelman seminaari(t), ym.) Työryhmään liittyen voidaan tiedottaa (virallisesti) monella tavalla: oikeusministeriön, rikoksentorjuntaneuvoston ja sisäisen turvallisuuden ohjelman tiedotusvälineiden kautta, esim. tiedotteet perinteisessä mediassa, netissä, sosiaalisessa mediassa. Mahdolliset lehtikirjoitukset aiheesta (esim. Haaste-lehti) Työryhmän loppuraportti julkaistaan oikeusministeriön/rikoksentorjuntaneuvoston nettisivuilla ja mahdollisesti paperinkantajalle esim. oikeusministeriön julkaisusarjassa. Osallistumalla työskentelyprosessiin esim. otakantaa.fi -palvelun kautta. Kannustamalla Naapuripäivän viettoon toukokuussa Kannustamalla pieniin tekoihin lähimmäisen ja naapurin hyväksi ympäri vuoden. Osallistumalla pohjoismaiseen ja kansainväliseen yhteistyöhön, esim. oikeusministeriön tuleva pohjoismainen naapuriapu-hanke Väliraportista pyydetään palautetta ja kommentteja eri tahoilta jatkotyöskentelyn kuulemista ja työn kehittämistä varten.
Tähän mennessä:        Työryhmän aloittamisesta on tiedotettu rikoksentorjuntaneuvoston nettisivuilla 22.10.2012. Työryhmän puheenjohtaja ja sihteeri raportoivat ja esittelivät sisäisen turvallisuuden ohjausryhmälle työryhmän alustavia ajatuksia toimeksiannosta 6.2.2013 Rikoksentorjuntaneuvostolle on välitetty tietoa sisäisen turvallisuuden ohjausryhmälle annetusta katsauksesta. Rikoksentorjuntaneuvoston puheenjohtajalle ja pääsihteerille on säännöllisesti välitetty tietoa työryhmän työstä (kokouskutsut ja pöytäkirjat). Työryhmän pöytäkirjat liitteineen ovat julkista tietoa ja kaikille saatavissa Valtioneuvoston hankerekisterissä HARE.9 Työryhmän sihteeri esitteli työryhmän työtä ja alustavia ajatuksia KANTU13 (kansalaistutkimuksen) seminaarissa Mikkelissä 13-14.02.2013).10 Laajaa yhteistyötä hankkeiden, toimijoiden ja asiantuntijoiden kanssa, tieto hankkeesta ja työryhmästä on lähtenyt liikkeelle ja leviää monella tasolla ja taholla.
Naapuriapu-työryhmä HARE:ssa: http://www.hare.vn.fi/mHankePerusSelaus.asp?h_iId=18913 KANTU13, työryhmä Kulttuurinen kansalaisuus - tulevaisuuden kansalaistoiminnan heikkoja signaaleja. http://www.kytseura.fi/tr11-kulttuurinenkansalaisuus
Muut kuulemis- ja vaikuttamistavat
Muita tapoja kuunnella ja aktivoida eri-ikäisiä ja -taustaisia kansalaisia sekä asiantuntijoita ideoidaan, kehitetään ja käytetään työskentelykauden aikana. Jatkossa mietitään myös miten/millä keinoilla näkyvyyttä olisi hyvä ja mahdollista lisätä. Työryhmän työn aikainen palaute huomioidaan ja tehdään sen perusteella lisätoimenpiteitä. Eri toimintamallien avulla mahdollisesti löydettäviä uusia kansalaisvaikuttamisen välineitä käytetään jo selvityksen aikana.
Edustuksellisuus ja resurssit
Työryhmällä ei ole varsinaista budjettia. Työryhmästä aiheutuvat kulut maksetaan RTN:n, loppukädessä siis oikeusministeriön, varoista. Käyttövarojen kannalta työryhmän työn suunnittelu on haasteellista. Työryhmän olisi hyvä osallistua ja tutustua kenttäkohteisiin, muuallakin kuin pääkaupunkiseudun alueella, mutta käytännössä tämä on talouden kannalta hankalaa. Näin olleen on riski, että melkein poikkeuksetta pääkaupunkiseudun toimijoita edustava työryhmä ei pääse kenttäkohteisiin muualla Suomessa ja vierailut eli kenttäkohteet ja -esimerkit tulee painottumaan pääkaupunkiseudun alueelle. Tätä vaikutusta on vähennetty kuulemalla eri paikkakuntien asiantuntijoita ja osallistumalla itse eri puolella Suomea järjestettyihin tilaisuuksiin ja seminaareihin. ”Todellisuus on rikkaampaa kuin mikään edustuksellisuus”, kuten yksi ryhmäläisistä totesi väliraporttia tehdessämme.
4. Tehtävät ja seuranta
Onnistumisen mittari on, että turvallisuuden tunne ei heikkene yhteiskunnassa ja sen ns. entisen hyvinvointivaltion palvelumuodoissa tapahtuvien isojenkin ja tuntuvien muutosten seurauksena vain ihmisillä on mahdollisuus ja välineet vaikuttaa positiivisella tavalla asioiden kulkuun. Onnistumisen mittari on myös se, jos partioita, linnoittautumista, piikkilankakehitystä, pelon, vihan ja rasismin kasvua pystytään välttämään yhteiskunnassamme.
Työn edistyessä työryhmän toimeksiannosta ovat korostuneet tehtävät, joihin halutaan erityisesti kiinnittää huomiota:    Etsiä, löytää ja kehittää suomalaisia asukkaiden turvallisuuteen ja viihtyvyyteen liittyviä vaikuttamismenetelmiä ja naapuriapua. Selkiyttää viranomaisvastuun ja kansalaistoiminnan rajapinta. Vapaaehtoistyön ja kansalaistoiminnan esteiden poistaminen ja siihen kannustaminen.
Muut tehtävät ja huomioitavat asiat:  Pyrkiä välttämään ulkomaalaisten mallien kopioimista, jos samaa asiaa ajavia esimerkkejä löytyy Suomesta.  Lähteä siitä, mikä on se kansalaisten tarve ja kokemus eli inhimillinen turvallisuus.  Työryhmän tulos palvelee, tavoittaa, koskettaa ja aktivoi konkreettisesti ja näkyvästi kansalaisia mahdollisimman laajasti, eikä vain tiettyjä aktiivisia ryhmiä, viranomaisia tai sisäisen turvallisuuden ohjelman toimeksiantoa.  Välttää muurien ja aitojen rakentamista sekä fyysisesti, että ns. henkisesti ihmisten väliin. (Ei gated communities, nimby, apupoliiseja, partioita, valvontarinkejä, liivejä, näkyviä kyltteja/tarroja/leimoja ja eristettyjä alueita ja tuntemattomiin kohdistettua epäilyä jne.)  Löytää hyviä ja/tai innovatiivisia käytäntöjä ja hankkeita, seurata niitä ja niiden kehitystä, mallinnusta ja suositella niitä.  Pyrkiä siihen, että mallit ovat testattuja ja harkittuja, mahdolliset haasteet ja esteet poistettu tai otettu huomioon.  Mallit edistävät oikeudenmukaisuutta, yhdenvertaisuutta ja tasa-arvoa.  Mallit välttävät ja eliminoivat me/he -ajattelua ja ehkäisevät rasismin syntyä tai syvenemistä.  Mallit eivät siirrä viranomaisvastuuta ja -tehtäviä kansalaisille.  Kannustaa viranomaisia yhteistyöhön ja vuoropuheluun päätösten teossa ja palvelujen yms. kehittämisessä samaan kysymykseen liittyvissä asioissa.  Selvitetään ja nostetaan esiin naapuririitojen ratkaisemisen eli naapurisovittelun mahdollisuuksia.
Vielä ei ole selvää kuvaa, millaisia seurantaindikaattoreita käytetään ja mitä niillä mitataan tai miten eri väestöryhmien inhimillistä turvallisuutta ja vaikuttamista paikallisiin asioihin mitataan. Ryhmän jatkotyöskentelyssä asiaa mietitään lisää.
5. Yhteiskunta muutoksessa
Isojen näkyvien ja tuntuvien muutosten aika Suomessa ja maailmalla Pentti Lemmetyinen, työryhmän puheenjohtaja/Setlementtiliiton strategia 2015: Suomalaisen yhteiskunnan muutoksen mekanismit ovat yhä vaikeammin hallittavissa. Globaalitalouden vaikutukset näkyvät myös Suomessa. Paikallisyhteisöt kohtaavat maailman muutokset yhä suoremmin ja dramaattisemmin. Tarvitaan toimintamalleja, joiden avulla kansalaisten osallisuutta, osallistumista ja vaikutusmahdollisuuksia voidaan vahvistaa paikallisyhteisöissä. Suomalaisessa, ja laajemminkin länsimaisessa yhteiskunnassa, on keskusteltu yhteisöllisyyden vajeesta ja sitä korjaavia tavoitteita kirjataan hallitusohjelmiin asti. Kansalaisten arkihavainto on kuitenkin, että yhteiskunnan rakentumista ohjaavat päätökset ja niitä seuraavat muutokset kuljettavat meitä usein päinvastaiseen suuntaan. Yhteiskunta ei näytä ottavaan huomioon hyvään elämään kuuluvia sosiaalisia perusedellytyksiä. Tämä tapahtuu yhtä hyvin paikallisesti ja valtakunnallisesti kuin globaalistikin. Äärimmilleen viritetty tehokkuus on ansa. Ihmisten ja palveluiden kokoaminen yhä suurempiin yksiköihin, asioiden arvon mittaaminen pelkästään rahassa ja kaiken kilpailuttaminen näyttävät johtavan vääjäämättä sosiaalisen pääoman hupenemiseen, eettisyyden ohenemiseen ja lopulta ihmisoikeuksien kaventumiseen. Tämä kaikki näyttää tapahtuvan ilman, että ihmiset sitä lopulta tahtoisivat. Vanhat yhteisöllisyyden muodot ovat osin vaihtumassa toisiin. On merkkejä siitä, että ihmiset haluavat olla mukana rakentamassa hyvää yhteiskuntaa. Läheiset ihmiset, kiireetön aika, ekologiset arvot ja kulttuuri ohittavat monien arvovalinnassa rahassa mitattavat tavoitteet. Tehokkuutta korostava yhteiskunta vaatii tehokkaat toimijat. Työssäkäyvillä on haasteena tasapainon löytäminen työn ja kodin välillä, kun taas työelämän ulkopuolella olevat lapsineen ovat vaarassa ajautua syrjään. Eriarvoistuminen ja köyhyyden syventyminen ovat tosiasioita ja paluu luokkayhteiskuntaan on tapahtumassa. Globalisaation seurauksena ihmiset liikkuvat eri syistä paikasta toiseen, mikä aiheuttaa pysyviä muutoksia yhteiskunnan rakenteissa. Samaan aikaan kansalaisten pettymys puoluepolitiikkaan kasvaa. On epävarmaa, millä tavalla pettymys ja osattomuus lopulta purkautuvat. Nopeasti muuttuva asustusrakenne ja globaalitalouden aiheuttamat muutokset elinkeinoelämässä johtavat epävarmuuteen ja ns. osallisuusvajeeseen. Moni kokee, että muutokset eivät ole hallittavissa eikä ole mitään keinoa, jolla niihin voisi vaikuttaa. Ilman kokemusta osallisuudesta oman ja lähiyhteisönsä elämään, ei voi tapahtua osallistumista laajemminkaan. On uuden paikallisuuden aika. Itsestään uusi paikallisuus ei synny, vaan tarvitaan käytännön tekemistä ja toimijoita, jotka etsivät ja tunnistavat hallinnon, paikallispolitiikan, yritysten ja kansalaisjärjestöjen välisiä yhteistyöasetelmia. Tarvitaan myös käytännön toimia taloudellisten rakenteiden vahvistamiseksi, jotta vastuullinen ja pitkäjänteinen työ uuden paikallisuuden hyväksi on mahdollista. Uusi paikallisuus linkittyy globaalin maailman yhteisöihin.
6. Suomen paikallisyhteisöjen typologia
Suomi on alueellisesti suuri maa, ja eri alueiden erityispiirteet tulee ottaa huomioon sisäistä turvallisuutta parannettaessa.11 Hannu Katajamäki, Vaasan yliopiston aluetieteen professori/Suomessa on tunnistettavissa kuusi aluetypologiaa:
Väestökadosta kärsivät harvaan asutun maaseudun paikallisyhteisöt
Väestö on ikääntymässä. Nuoret muuttavat pois. Perinteiset työpaikat vähenevät. Kuntien taloudellinen kantokyky heikkenee. Suurimpina haasteina ovat ikääntyvän väestön hoivapalvelujen järjestäminen ja paikallisyhteisöjen tulevaisuudenuskon palauttaminen. Nämä paikallisyhteisöt keskittyvät Itä- ja Pohjois-Suomeen. Niiden määrä ja ongelmat ovat nopeasti lisääntymässä.
Kaupunkien läheisen maaseudun, niin sanotun asuinmaaseudun, paikallisyhteisöt
Nämä paikallisyhteisöt ovat hyvin menestyviä. Asukkaiden ydinryhmänä ovat melko hyvin toimeentulevat lapsiperheet, joka asuvat omakotitalossa ja puolisot käyvät työssä läheisessä kaupungissa. Kulumassa ovat elämän ruuhkavuodet. Yhteisöllisyys on uusilla asuinalueilla ohutta. Eletään perhekeskeistä omakotielämää. Palvelut ovat lähes aina automatkan päässä. Haasteena ovat asukkaiden yhteistyön asetelmat, kohtaamisareenat ja kansalaisvaikuttamisen välineet. Kaupunkien läheisen maaseudun paikallisyhteisöt ovat hauraita ja yllättävän puolustuskyvyttömiä.
Perinteiset teolliset paikallisyhteisöt
Globaalitalouden täsmäiskut voivat olla perinteisissä teollisuusyhteisöissä ankaria. Tämä on viime vuosina koettu monilla perinteisen metsäteollisuuden paikkakunnilla. Tarvitaan uudenlaista yhteisöllistä voimaa, kun vaikeissa tilanteissa on yllettävä toimimaan yhdessä. Tarvitaan välineitä uusien avauksien tekemiseen tilanteessa, jossa yhteisön perusta on uhattuna. Osassa perinteisiä teollisia paikallisyhteisöjä rakennemuutos on tapahtunut jo 1970- ja 1980-luvulla. Näiden yhteisöjen luonne on muuttunut. Niistä on tullut perinteisen teollisuusyhteisön eläkeläisten, alueelle muuttaneen keskiluokan ja opiskelijoiden asuinalueita. Tarvitaan uusia toimintatapoja, jotka lähentävät eri asukasryhmiä. Samoin tarvitaan välineitä, joiden avulla asukkaat voivat vaikuttaa esimerkiksi oman paikallisyhteisönsä palvelujen organisointiin ja maankäytön suunnitteluun. Tarvitaan myös perinteisten kansalaisjärjestöjen uudenlaisia alueperustaisia yhteistyömuotoja.
Ympäristönsä asiointikeskuksina toimivat paikallisyhteisöt
Nämä ovat maakuntakeskuksia ja pienempiä lähimaaseutunsa keskuksia. Väestönkehitys on ollut toistaiseksi melko myönteistä. Kuntien talous on kuitenkin heikkenemässä. Tarvitaan kaupunginosakohtaisia toimintamalleja, joiden kautta kansalaisjärjestöt ja yritykset ottaisivat suuremman vastuun lähipalvelujen järjestämisestä. Väestön ikääntymisen vaikutukset alkavat toden teolla tuntua seuraavien viiden vuoden aikana.
Suurten kaupunkiseutujen monikulttuuriset paikallisyhteisöt
Maahanmuuttajat suosivat suuria kaupunkeja. Näiden paikallisyhteisöjen todellinen muotoutuminen on vasta käynnissä. Kansalaisjärjestöillä on suuri rooli uusien yhteisöjen luontevassa kytkemisessä
Turvallisempi huominen. Sisäisen turvallisuuden ohjelma, Helsinki 2012 26/2012.
osaksi suomalaista yhteiskuntaa. Monikulttuuriset paikallisyhteisöt ovat suomalaisen yhteiskunnan näkökulmasta merkittävä voimavara. Se on saatava osaksi suomalaisen yhteiskunnan kehittämistä.
Sosiaalisen huono-osaisuuden leimaamat kaupunkien paikallisyhteisöt
Työttömyys, köyhyys ja huonot elämäntavat ovat kietoutumassa yhteen epäsuotuisasti. Yhteiskuntaan on syntymässä laajeneva harmaa alue, ei kenenkään maa. Jo melko pienissäkin kaupungeissa on nimettävissä kaupunginosia, joissa ilmiö on tunnistettavissa. Suurissa kaupungeissa huono-osaisuuden leimaamat kaupunginosat ovat jo näkyviä ja kuuluvia. Uusia kansalaistoiminnan avauksia kaivataan; muuten sosiaalinen huono-osaisuus saa yhä räikeämpiä ja epäoikeudenmukaisempia muotoja.
Erilaiset alueet ja toimintaympäristöt työryhmän selvityksessä
Työryhmällä on Hannu Katajamäen paikallisyhteisöjen typologioiden luokittelun avulla mahdollisuus avata ja pohtia toimintamalleja ja niiden toimivuutta. Aluetypologioita voidaan syventävästi tarkistaa vielä monesta asumiseen ja väestönrakenteen ym. liittyvästä eri näkökulmasta. Loppuraportissa pyritään vastaamaan tarkemmin myös rikoksentorjuntaneuvoston toimeksiannossa kehitettäville toimintamalleille esitettyihin aluekysymyksiin, kuten
 kartoittaa nykytilanne Suomessa ja kiinnittää erityistä huomiota hyviksi todettuihin, innovatiivisiin ja lupaaviin käytäntöihin. Kartoituksessa on otettava huomioon erilaiset alueet ja toimintaympäristöt, kuten esimerkiksi o erilaiset kaupunkimaiset alueet ja harvaan asutut alueet; o alueet, joissa naapuriapu toimii, ja myös alueet, joissa tällaisen toiminnan käynnistäminen kohtaa huomattavia vaikeuksia; o alueet, jotka eroavat toisistaan huomattavasti sosiaaliselta rakenteeltaan ja asukkaiden etnisen koostumuksen suhteen
Näiden aluetypologioiden avulla pyritään myös tarkistamaan miten erityyppiset alueet on huomioitu työryhmän kuulemissa ja selvityksissä.
7. Turvallisuus, turvattomuus ja viihtyisyys asuinalueilla
Hallitusohjelmassa on asetettu tavoitteeksi, että Suomi on Euroopan turvallisin maa, jossa ihmiset ja eri väestöryhmät kokevat yhteiskunnan yhdenvertaisena ja oikeudenmukaisena.12 Työryhmän tehtävä on asuinalueiden turvallisuuden, viihtyisyyden ja rikollisuuden kannalta yhteiskunnan kielteisen kehityksen estämistä ja pysäyttämistä ja hyvän lisäämistä. Ihmisen arjen turvallisuutta kuvastavat muutkin tekijät kuin rikollisuus ja rikostilastot. Suurten yhteiskunnallisten ja globaalien muutosten sekä talouskriisien takia ihmisten turvallisuuden tunteeseen ja epävarmuuteen tulevaisuuden suhteen vaikuttavat voimakkaammin monet muut asiat kuin tilastoitu rikollisuus tai laskennalliset rikollisuuden uhriksi joutumisen riskit (poikkeuksena rasismi ja viharikollisuus). Poliisin tietoon tulleiden rikosten määrä Suomessa nousi tasaisesti 1960luvun puolivälistä aina 1990-luvun alkuun. Sittemmin rikosten kokonaismäärä on vakiintunut ja rikollisuuden rakenne on ollut varsin pysyvä.13 1990-luvun laman aikana tehdyt turvallisuustutkimukset osoittavat, että inhimillisen turvallisuuden tunteeseen vaikuttavat monet asiat, esim. taloudellisen tilanteen heikkeneminen, työttömyysriskit, koulutuskysymykset, sairastuminen ja kunnon heikkeneminen, ikä, yksinäisyys, avun pyytämisen vaikeus, poliittiset ja ympäristökysymykset jne.14 Elinympäristön turvallisuuteen vaikuttavina tekijöinä tunnistetaan myös liikkumisen sujuvuus ja sen turvallisuus. Inhimillinen turvallisuus on myös osa ETYJ:n inhimillistä ulottuvuutta. Turvallisuuden ja yhdenvertaisuuden kysymykset liittyvät voimakkaasti perusoikeusnäkökulmaan: turvallisuus kuuluu kaikille sukupuolesta, iästä, etnisestä tai kansallisesta alkuperästä, uskonnosta tai mielipiteestä, vammasta, sairaudesta, seksuaalisesta suuntautumisesta tai muusta henkilöön liittyvästä syystä riippumatta. Turvallisuus on keskeinen asia kaikkien kansalaisten elämässä. Suomen perusoikeusjärjestelmän mukaan jokaisella ihmisellä pitäisi toteutua riittävästi/minimitasolla seuraavat perusoikeudet:           henkilökohtainen vapaus ja koskemattomuus oikeusturva yksityinen ja perhe-elämä sanan ja mielipiteen vapaus kieli ja kulttuuri osallisuus ja vaikuttaminen elintaso työ- ja elinkeinoelämä sivistys, koulutus terveys
Millä tavalla ihmiset kokevat ja saavuttavat ihmisarvoisen elämän tason, riippuu taustoista. Turvallisuusarkkitehtuuriin vaikuttavat erilaiset tekijät, kuten esim. sukupuoli- tai ikämuuttujat jne.
Turvallisempi huominen. Sisäisen turvallisuuden ohjelma, Helsinki 2012 26/2012. Rikollisuustilanne 2011. Rikollisuus ja seuraamusjärjestelmä tilastojen valossa. Oikeuspoliittisen tutkimuslaitoksen tutkimuksia 262. http://www.optula.om.fi/Etusivu/Tiedotus/1347273266133 14 mm. esim. Pauli Niemelän (Kuopion yliopisto, nykyinen Itä-Suomen yliopisto) tutkimuksia inhimillisestä turvallisuudesta.
Näistä Tekijöistä johtuen ihmisten turvallisuuskuvat ovat erilaiset ja perusoikeudet eri alueilla painottuvat eri tavoin. Perusoikeuksien avulla voi tutkia, mihin tietyn erityisryhmän turvallisuuskysymykset ja niiden kipupisteet painottuvat, millaisia olennaisia eroja on heidän turvallisuuskuvassaan. Yhdenvertaisuuden toteuttaminen ja sen toteutuminen ovat olennaisia tekijöitä turvallisuusongelmien ennaltaehkäisyssä. Turvallisuuteen liittyviä yhdenvertaisuuden erityiskysymyksiä ovat monimuotoisuus, ryhmien heterogeenisuus ja sosiaalinen koheesio.  Turvallisuuteen liittyvien toimenpiteiden suunnitellussa tulisi kiinnittää huomiota ihmisten monimuotoisuuteen. Eri väestöryhmien kannalta keskeisten turvallisuuskysymysten tunnistaminen paikallisessa turvallisuussuunnittelussa on tärkeää. Turvallisuuden tunteen ja –kokemuksen kysymyksissä maahanmuuttajaryhmiä ei voi tarkastella yhtenä homogeenisena ryhmänä. Tulee muistaa ryhmien heterogeenisyys, koska eri etnisten ryhmien välillä, mutta myös sisällä, on isoja eroja, johon voivat vaikuttaa ikä tai sosioekonominen tausta. Tietyt rikostyypit, kuten viharikollisuus, tuovat esiin väestöryhmien välisiä jännitteitä ja näillä voi olla negatiivisia seurauksia koko yhteiskunnan sosiaalisen koheesion kannalta. Turvattomuuden tunne koko väestöryhmässä voi kasvaa yksittäisten tapausten seurauksena.
Ihmisten välinen luottamus syntyy vuorovaikutuksessa
Ennaltaehkäisyn kannalta luottamus on tärkeä turvallisuuspoliittinen kysymys. Ihmisten pitää pystyä ennakoimaan ja luottamaan siihen, että asiat menevät (omassa elämässään ja yhteiskunnassa) hyvin ja oikein, eikä tarvitse pelätä huonojen asioiden tapahtuvan. Jos ihminen kokee turvattomuutta, siihen liittyy epäluottamusta. Suomessa sosiaalinen koheesio on ollut hyvin poikkeavan vahva eli lähtökohtaisesti luotetaan toinen toiseen. Yhteiskunnallisten muutosten mukaan tuomat monimuotoisuuden lisääntyminen ja väestörakenteen muutos ovat mahdollisesti vaikuttaneet sosiaalisen koheesion tunteen heikentymiseen. Erilaisiin väestöryhmiin liittyen koetaan epäluotettavuutta, koska ei tunneta ihmisiä ja puuttuu kokemusta. Syntyy segregoituneita tiloja ja ennakkoluuloja, joiden säilymiseen esim. asuntopolitiikka vaikuttaa - ihmiset eivät kohtaa arjessa, eivätkö tutustu toisiinsa luonnollisesti. Suomessa asuinalue harvoin tuottaa vuorovaikutusta. Rasismin vastaisen päivän tilaisuudessa 21.03.2013 ja sen Aamukahvit ennakkoluulisille -arvokeskustelussa todettiin seuraavasti: ” Turvattomuutta yhteiskunnassa aiheuttaa myös, kun ihmisten ennakkoluulot muita, (usein tuntemattomia esim. muista kulttuureista tai maista tulevia ihmisiä) kohtaan muuttuvat peloksi ja vihaksi. Tässä on mukana paljon tunteita. Kun taloudessa menee huonosti, etsitään syyllisiä, ja silloin helposti maahanmuuttajat koetaan syyllisiksi ja uhkaavina. Politiikka ja media tukevat väkivallan ja vihapuheiden uhkaa, luodaan viholliskuvia, jotka eivät paranna luottamusta mitenkään, vain päinvastoin. Se on selvästi ja huolestuttavasti kasvamassa sekä Euroopassa että Suomessa. Tästä voi syntyä monenlaisia asioita yhteiskunnassa. Erilaisuuden sietäminen on tärkeä.” ”Suomalaisuudessa on kulttuurisena perinteenä erilaisuuden sietämisessä ongelma. Historiallisesti tämä on joskus auttanut selviytymään, mutta se ei palvele enää nykypäivänä ja tulevaisuudessa. Suomessa tämä on hyvin urbaani ja ennen kaikkea kaupunkeihin liittyvä ilmiö. Emme ole vielä oppineet elämään toinen toisen kanssa. Helsingissä on kyllä huomattavasti rennompi kehitys kuin 16
aikoinaan, mutta sekin saattaa vaarantua. Me kaikki olemme koko ajan prosessissa, inhimillisyyden tai epäinhimillisyyden prosessissa, ja nykyiset (päiväkodin) lapset ovat tulevaisuuden toivona. Yhteiskunnassa on onnistumisen pakko ja ratkaisuja etsitään. ”15 Vastaavaa arvokeskustelua käymme myös työryhmässä - tehdään yhdessä, oppien toinen toiselta.
Toisenlaiset onnistumisen mittarit yhteiskunnassa
Yhdenvertaisuuden, hyvinvoinnin ja kansanonnellisuuden mittarit Hyvinvoinnin mittareista tullaan työryhmässä pohtimaan ja keskustelemaan lisää. Yhteiskunnassa pitäisi olla muitakin mittareita kuin bruttokansantuote (BKT), rikollisuus jne., varsinkin nyt taantuman ja suuren eurooppalaisen talouskriisin aikoina. Rikostilastot ja työttömyysluvut eivät kerro koko totuutta alueiden inhimillisestä turvallisuudesta tai ihmisten vaikuttamismahdollisuuksista oman asuinalueen turvallisuuteen ja viihtyvyyteen. Esimerkiksi rikostilastojen lukuarvot voivat yksiselitteisesti heikentää tai vahvistaa asuinalueiden kiinteistöjen hintakehitystä, puuttumatta sen syvemmälle ongelmien aiheuttajiin tai ratkaisumahdollisuuksiin. Yhteiskunnallisten asioiden sosiaalipoliittisilla painotuksilla luulisi olevan myös taloudellisia vaikutuksia ja niiden arvioinnilla merkitystä päätöksentekoon. Työryhmän mielestä yhteiskunnallisten asioiden sosiaalista kestävyyttä ja oikeutusta on syytä arvioida ja mitata. Ryhmän työskentelyssä on huomioitu esimerkkejä jo olemassa olevista käytänteistä, joissa tässä muutama huomio:
 Englannissa on tutkittu ja kehitetty Measuring equality yhdenvertaisuuden mittareita. Sieltä löytyy lukuisa määrä indikaattoreita, joilla mitataan miten reilu ja oikeudenmukainen maa Englanti on. Yhdenvertaisuutta kuvataan iän, sukupuolen, etnisen taustan, uskonnon, vammaisuuden, mielenterveyden, seksuaalisen vähemmistön, sosiaalipolitiikan tai talouden näkökulmasta. Yhdenvertaisuuden mittareiden taustalla ovat YK:n ihmisoikeusindikaattorit. Pienessä valtiossa Bhutanissa mitataan kansan onnellisuutta. Kaikille hankkeille tehdään onnellisuusvaikutusten arviointi. Onnellisuusvaikutusten arvioiminen auttaa suuntaamaan niukkuutta oikein, sanoi Bhutanin parlamentaarikko Karma Damcho Nidup vierailullaan Suomessa lokakuussa 2012.16 Bhutaniin määritelty ”kansan onnellisuus” (gross national happiness, GNH) koostuu yhdeksästä päätekijästä: terveys, mielenterveys, ajankäytön tasapaino, yhteisöllisyys, kulttuurinen monimuotoisuus, luonnon monimuotoisuus, hyvä hallinto, elintaso ja koulutus. Myös EUssa kehitetään parhaillaan koetun hyvinvoinnin mittareita. Ranskan presidentti Sarkozyn aloitteesta käynnistynyt nk. Stiglitzin komitea tekee parannusehdotuksia kansantalouksien suorituskyvyn ja väestön hyvinvoinnin mittaamiseen, raportointiin ja tilastointiin. Sosiaalinen tilinpito, http://www.syfo.fi/fi/palvelut/sosiaalinen-tilinpito/ Uusi terveydenhuoltolaki (1326/2010, § 12) velvoittaa kunnat valmistelemaan hyvinvointikertomuksen kerran valtuustokaudessa. Kunnissa yleistyy tapa arvioida, mitkä ovat yksittäisen päätöksen vaikutukset ympäristöön, maaseutupolitiikkaan, elinkeinoelämään, työllisyyteen jne.
Rasisminvastainen päivä. Aamukahvit ennakkoluuloisille 21.03.13. Jari Kivistön, Pekka Nurmen, Liisa Jaakonsaaren, Kimmo Oksasen ja Jeremy Gouldin puheenvuorojen perusteella. 16 http://suomenkuvalehti.fi/jutut/ulkomaat/bhutanin-menestyksen-mittari-kaikille-hankkeille-tehdaanonnellisuusvaikutusten-arviointi
8. Eiks tää ookkin sitä naapuriapua?
Naapuriapu on vapaehtoisuutta, arjessa auttamista, yhteisvastuullisuutta, välittämistä, huolenpitoa Sanaa naapuriapu käytetään sisäisen turvallisuuden ohjelman erään toimenpiteen yhteydessä. Työryhmän tehtävän ja toimeksiannon kannalta ”naapuriapu” turvallisuuskäsitteenä koetaan haasteelliseksi, koska asukkaiden mahdollisuudet vaikuttaa oman asuinalueensa turvallisuutta ja viihtyvyyttä lisäävään työhön ovat huomattavasti laajemmat ja monitasoisemmat kuin ihmisten välinen arjessa auttaminen. Pohjoismainen käsite naapuriavusta vastaa lähinnä arkirikosten ennaltaehkäisyä, mihin suppeaan käsitykseen työryhmä ei haluaisi rajata ymmärrystään. Työryhmä tarkoittaa naapuriavulla kaikkea naapuriapukappaleessa mainittua, mutta myös yleistettyä vastavuoroisuutta sillä tavalla, että apu kiertää vielä laajemmin paikallisessa yhteiskunnassa, edistetään kyseisen yhteisön hyvinvointia ja selviämistä, tartutaan ongelmiin, kuten yksinäisyys, palvelujen etäisyys, pelko, anonyymiys, vaikutetaan paikallisiin asioihin ns. ”kylässä tapahtuvaan” eli paikallisyhteisön henkeen ja turvallisuuteen (tunteeseen): ”Kun autan sinua, tiedän itse joskus tulevani autetuksi. Ei välttämättä huomenna eikä ensi vuonna, mutta joskus. Se, mitä tapahtuu kylässä, tapahtuu minulle.” 17 Tämä ajattelu sopii hyvin yhteen myös työryhmän epävirallisen moton kanssa: Hyvää lisäämällä pahaa pienenee.
8.1 Perinteinen naapuriapu tämän päivän yhteisöissä
Pilvi Hämeenaho Perinteinen naapuriapu on läheisten ja lähellä asuvien auttamista ja heidän kanssaan yhteistyön tekemistä. Se on vapaaehtoisuuteen ja yhteisöllisyyteen perustuvaa toimintaa, joka usein yhdistetään ennen kaikkea kylillä ja maaseudulla elämiseen. Naapuriapu ei kuitenkaan ole vain maaseudun ilmiö, vaan vastaava toimintaa löytyy myös kaupungeista. Maaseudulla, jossa välimatkat ovat pitkiä ja palveluverkko harva, toiminnan merkitys on kuitenkin erilainen. Taajaan asuttuihin alueisiin verrattuna kylissä ja harvaan asutuilla alueilla naapureiden apu on monesti ainoa käytettävissä oleva palveluihin rinnastettava tuki. Siksi se on olennainen tekijä arjen turvan ja sujuvuuden kannalta. 18 Naapuriapu voi olla heikossa asemassa olevien (kuten esim. vanhukset, lapset) auttamista ja heistä huolehtimista, jolloin toiminta perustuu haluun auttaa. Toisaalta, se voi olla myös niin sanotusti ”samanvertaisten” välistä yhteistyötä, joka helpottaa yhteisöön kuuluvien arkea tarjoamalla ratkaisuja yhteisiin ongelmiin ja haasteisiin. Naapuriaputoiminta perustuu yhteisön jäsenten väliselle luottamukselle ja vastavuoroisuuden periaatteelle. Auttaja voi luottaa siihen, että saa itsekin apua sitä tarvitessaan. Tämä vastavuoroisuus ei välttämättä ole suoraan samojen yksilöiden välistä, vaan kyse voi olla laajemmasta luottamuksesta, niin sanotusta yleistetystä vastavuoroisuudesta, jolloin apu kiertää yksilöltä toiselle.19 Mutta millaisen roolin naapuriapu voi saada tämän päivän hyvinvointitalkoissa? Oman perheen ja lähipiirin lisäksi aktiivisen yksilön toiminta palvelee koko yhteisöä. Kun tätä paikallista pääomaa käytetään heikommassa asemassa olevien auttamiseen ja toisista huolehtimiseen, tulee se
Juha Kuisma 2005, 100 Pilvi Hämeenaho 2012, Lehtola 2002 19 Kuisma 200519
luonteeltaan hyvin lähelle ajatusta yhteisöjen omaamasta sosiaalisesta pääomasta kansalaishyveenä, yhteiskunnan toimintaa helpottavana auttamisen järjestelmänä. 20 Auttamisenhalu perustuukin usein ajatukselle yhteisvastuullisuudesta ja siihen vaikuttavat voimakkaasti käsitykset reiluudesta ja oikeudenmukaisuudesta. Tutkimukset osoittavat, kuinka suomalaiset ovat yleensä valmiita auttamaan heikommassa asemassa olevia; lapsia, vanhuksia, sairaita. 21 Maaseutualueiden asukkailta odotetaan panostusta oman hyvinvointinsa tuottamiseen ja ylläpitämiseen. Käytännössä naapuriapu toimii jo nyt turvaverkkona auttaen yhteisön jäseniä palvelujen ollessa kaukana.22 Maaseudun väestön ja elinkeinojen muuttuessa naapuriapua tuottavat yhteisölliset tavat ja arvot ovat muutoksessa, samoin kuin tarvittavan avun muoto. Siinä missä agraariyhteisön keskeiset yhteistoiminnan muodot liittyivät maataloustöihin, nyky-yhteiskunnassa paikallinen vapaaehtoinen toiminta painottuu erityisesti terveys- ja hyvinvointipalvelujen saavutettavuuden aukkojen paikkaamiseen. Toisaalta, esimerkiksi yhteiset työkoneet sekä välimatkojen voittamiseksi perustetut kyytiringit ja kimppakyydit keventävät maaseudulla asumisesta aiheutuvia taloudellisia rasitteita. Osallistuminen ja vapaaehtoinen auttamistoiminta perustuvat sisäryhmän jäsenten motivaatioon toimia oma-aloitteisesti oman yhteisönsä hyvinvoinnin edistämiseksi ja ylläpitämiseksi. Tätä motivaatiota tulee tukea ja suojella, jos vapaaehtoistoiminnalta todella halutaan apua palveluverkon paikkaamiseen. Yhteisöllisyyttä ja paikalliseen kuulumisen kokemusta on myös rakennettava aina uudestaan uusien asukkaiden saamiseksi mukaan paikallisiin verkostoihin ja sitä kautta mukaan aktiiviseen toimintaan.23 Toisaalta, on aina muistettava toiminnan perustuvan vapaaehtoisuudelle, ja yksilön omalle halulle osallistua. Toisten huomioiminen ei myöskään saisi muuttua tiukaksi sosiaaliseksi kontrolliksi tai ”kyttäämiseksi”. Naapuriapu tuo paljon hyvää. Se on auttamista, huolenpitoa ja yhteisvastuuta, ratkaisuja arjen ongelmiin. Yhteisö, joka pitää jäsenistään huolta on turvallinen. Myös kaupunkiyhteisöt voivat toimia perinteisen naapuriavun tavoin. Taloyhtiöissä huolehditaan vanhuksista, tehdään pihatalkoita, ja esimerkiksi vapaaehtoisuuteen perustuvat ja palvelujen vaihtamiseen tarkoitetut aikapankit tai Share some sugar-tapa auttavat ihmisiä arjen asioiden kanssa. Myös monien järjestöjen vapaaehtoistyön muodot ovat ns. naapuriapua/omaavat naapuriavun piirteitä. Vaikka vapaaehtoinen naapuriapu ei voi korvata peruspalveluja, on se kuitenkin tärkeä voimavara, joka luo turvallisuuden tunnetta ja tukee arjessa selviytymistä. Jotta tämä yhteisöllisyys ja auttamisen käytännöt voisivat hyödyttää paikallisia asukkaita mahdollisimman laajasti, tulisi auttamishaluun perustuvaa toisista huolehtimista sekä asukas- ja kyläyhteisöjen paikallisia yhteistyökäytäntöjä tukea. Vahva paikallisyhteisö ja yhteisöön kulumisen tunne edistävät osallistumista – sekä avun tarjoamista että sen vastaanottamista. Yhteenveto:  Naapuriapu on vapaaehtoisuutta, auttamista, yhteisvastuullisuutta, välittämistä, huolenpitoa.  Naapuriapu voi olla heikommassa asemassa olevien auttamista tai yhteistyön tekemistä samanvertaisten kanssa  Naapuriapu voi olla tiettyjen yksilöiden välistä, tai toimia laajennetun vastavuoroisuuden periaatteella. Toiminta perustuu luottamukseen ja haluun osallistua.  Naapuriapua löytyy sekä maaseudulta että kaupungeista
Putnam 1993 Pessi & Saari 2008 22 Hämeenaho 2012 23 Hämeenaho 2012; ref. Kattilakoski 2011
Naapuriapu edistää ja ylläpitää sujuvaa arkea ja turvallisuutta, mutta erityisesti maaseudulla sen merkitys myös harvan palveluverkon paikkaajana on tärkeä.
Tarkempi luettelo kirjallisuudesta ja lähteistä on väliraportin lopussa.
8.2 Viranomaisten antama naapuriapu
Naapuriapua on myös viranomaisten tai muiden toimijoiden/järjestöjen toiminta ja yhteistyö paikallisten asukkaiden kanssa haastavissa tilanteissa esim. yhdyskuntatyö ja lähityö. Esimerkkinä nimby-ilmiöt eli paljon ’ei minun takapihallani’- keskustelua ja vastarintaa herättävät asumismuodot (asunnottomille, päihde tai mielenterveyskuntoutujille, pakolaisille jne.). Naapureille annetaan ajoissa avoimesti tietoa ja tukea, tehdään jatkuvaa yhteistyötä, jonka seurauksena sietokyky ja sallivuus nousevat, asiat hyväksytään. Näin rakennetaan luottamusta ja turvallisuuden tunnetta; jos jotain tapahtuu, jo tieto siitä, että joku auttaa ja hoitaa, tarvittaessa vuorokauden ympäri, lisää itsessään turvallisuuden tunnetta. Nämä ovat työryhmän alustavia ajatuksia naapuriavusta. Pohdiskelua siitä, miten työryhmä sen lopullisesti määrittelee tai mitä määritellään pois, jatketaan työskentelykauden aikana.
Kemijärven kansalaisraati 2013, Uusi paikallisuus-hanke Kuva: Setlementtiliitto ry
9. Peruslähtökohdat toimintamalleille ja niiden soveltamiselle
Termi ja käsite ’naapuriapu’ on lyhyt ja käytännöllinen, helppo käyttää, mutta ei työryhmän mielestä sovi kuvaamaan asukkaiden mahdollisuuksia vaikuttaa oman asuinalueen turvallisuuteen ja viihtyvyyteen. Työryhmä käyttää termiä toimeksiannon ansiosta tehtävässään ja käsittää siihen liittyviksi ominaisuuksiksi perinteisen naapuriavun mallien lisäksi myös ne mallit ja toimintatavat, jotka ovat tarkoitettu lisäämään asukkaiden mahdollisuuksia vaikuttaa oman asuinalueen turvallisuuteen ja viihtyvyyteen. Työryhmän tehtävänä on:
  ehdottaa peruslähtökohdat naapuriavun toimintamalleille ja niiden soveltamiselle; ehdottaa tarvittaessa pilottihankkeen tai -hankkeiden käynnistämistä.
Työryhmä on pohtinut ja keskustellut arjessa toimivista ilmiöistä ja hankkeista. Näistä keskusteluista kuoriutuivat seuraavat tasot tai peruslähtökohdat ns. naapuriavulle, joka tässä (tehtävän) yhteydessä on siis laajempi kuin perinteinen tapa ajatella naapuriapua. Asukkaiden vaikuttamismahdollisuudet oman asuinalueen turvallisuutta ja viihtyvyyttä lisävään työhön riippuvat monesta asiasta, kuten esimerkiksi jo olemassa olevista kuulemis- ja/tai vaikuttamiskanavista/-menetelmistä, mutta myös yhteiskunnan rakenteista ja muutoksista, kuten kansalaisen motivaatiosta ja mahdollisuuksista osallistua.
Työryhmän mielestä peruslähtökohdat ”naapuriavulle” tai paikallisiin asioihin positiivisia tuloksia aikaansaaville vaikuttamisen toimintamalleille ja niiden soveltamiselle voidaan kuvata seuraavasti: 1. 2. 3. 4. 5. Viranomaistoiminta Uudenlaiset vaikuttamisjärjestelmät Järjestökenttä, järjestetty ja organisoitu järjestötoiminta Matalan kynnyksen vapaaehtoistyö ja asukasliikkeet Arjessa tapahtuva perinteinen naapuriapu
Viranomaistoimintaa ovat yhteiskunnan perusrakenteet, -asiat ja –palvelut. Valtiolla ja kunnilla on vastuunsa ja velvollisuutensa. Niihin liittyy kansalaisten erilaisia oikeuksia tulla huomioiduksi ja kuulluksi sekä odotuksia asioiden valmistelusta ja uusista tavoista toimia. Perinteisesti vanhan mallin mukaan viranomaistaso ei keskustele vuorovaikutteisesti ja kansalaisten vaikuttamismahdollisuudet ovat melko pienet. Lakisääteiset kuulemiset ovat olemassa, mutta usein aito kuuleminen jää puuttumaan. Kansalaisen äänen vaikuttavuutta ja tehosteita etsitään ja kehitetään lisää (esim. otakantaa.fi, kansalaisaloite, kuntalaisaloite, joukkoistaminen). Kirkolla ja seurakunnilla on erityisrooli, koska osa niiden toiminnasta on julkista ja viranomaistyötä, osa järjestöihin rinnastettavaa toimintaa. Uudenlaiset vaikuttamisjärjestelmät jäävät viranomaistahon ja järjestökentän välimaastoon. Kyse on modernista, vuorovaikutteisesta toiminnasta, erityisesti paikalliskysymyksissä. Toimintaan ollaan kehittämässä uusia menetelmiä ja välineitä, kuten esimerkiksi kansalaisraadit. Kehittämisja mallinnustyössä huomioidaan osallistumisen esteettömyys ja saavutettavuus. Uudenlaiset vaikuttamisjärjestelmät lisäävät kansalaisyhteiskunnan merkittävyyttä. Keinoina voivat olla joukkoistaminen, kansalaisraadit, otakantaa.fi, kansalaisaloite, kuntalaisaloite, asukas- tai turvallisuuskävelyt, suuret väljärakenteiset yhteisöt, lähidemokratiahankkeet, paikallisbudjetti ja osallisuus-juttu, aluelautakuntamallit, kerro kartalla -palvelut, sosiaalinen media jne. Yhteistyö ja viranomaisten mukanaolo tai tuki varmistavat myös, että yhteiset asiat, huolenaiheet ja päätökset menevät eteenpäin ja että järjestelmällä ei pyritä hoitamaan viranomaiselle kuuluvia tehtäviä tai ottamaan, antamaan tai siirtämään viranomaiselle kuuluvaa toimivaltaa ja vastuita. Uudenlaiset vaikuttamisjärjestelmät saavat itse ihmiset liikkeelle ja tekemään asioita. Järjestökentässä/kolmannen sektorin toiminnassa tapahtuu järjestöjen ja paikallistoiminnan, eli ruohonjuuritason, vaikuttamistyö. Tässä toimivat sekä organisoidut järjestöt, yhdistykset, hankkeet jne., että vapaaehtoiset heidän toiminnan tukena ja toteuttajina (perhekummit, tukihenkilöt ja -perheet, vertaistuki, kyläringit ja kylätoiminta yleensäkin). Naapuriavun näkökulmasta kysymys on yleensä heikomman tai samanvertaisen organisoidusta auttamis- ja tukemistoiminnasta, yleistetystä vastavuoroisuudesta ja laajemmasta luottamuksesta – ns. hyvä kiertää kylässä ja auttaa arjessa selviytymään, tuottaa turvallisuuden tunnetta (etabloituneet järjestöt, yhdistykset, yhden asian ääreen jne.). Matalan kynnyksen vapaaehtoistoiminta on satunnaista tai pitkäkestoista, yksilön omaan valintaan ja elämäntilanteeseen sopivaa toimintaa. Siihen ei yleensä liity sitoumuksia tai pakkoa, mutta monesti kuitenkin yhteiskunnallista merkitystä ja eettisyyttä, jotka sitouttavat toiminnassa mukana olemiseen, yhdessä kokemiseen ja kokemukseen samankaltaisuudesta. Toiminta käynnistyy usein spontaanisti ja mahdollisesti kehittyy edelleen luovana ja vapaana toimintana. Ryhmään kuuluvat kaikki järjestäytymättömät ja epäviralliset liikkeet, esimerkiksi asukas- ja kansalaisliikkeet (kuten Kallio- tai Töölö-liike, Hyvä kasvaa Järvenpäässä, Siskot ja Simot, seurakuntien
mummokammarit), pop-up-ravintolat ja -kahvilat, katukirpparit, katujuhlat, vapaaehtoiskeikat ja – tapahtumat ja yhteisölliset tai yksittäiset aikapankit. ”Vapaaehtoistyö on omasta halusta lähtevää, palkatonta työtä omia arvoja vastaavan yhteisön hyväksi. Vapaaehtoistyö on merkki halusta osallistua ja vaikuttaa. Ilman vapaaehtoistyötä ei olisi kansanliikkeitä eikä yhdistyksiä. ”, toteaa jyväskyläläinen Versova – vertaistuen ja vapaaehtoistyön kumppanuushanke.24 Perinteinen naapuriapu eli ”sinun ja minun” välillä tapahtuva epävirallinen apu ja arjessa auttaminen tapahtuu yleensä yksilöiden tai talouksien välillä. Syksyllä 2012 toisen hankkeen yhteydessä ilmestynyt Ihan tavallisia asioita25 –verkkosivusto ja vihkonen ovat täynnä yksinkertaisia ”naapuriapukeinoja/ehdotuksia/neuvoja”, joista jokainen voi poimia itselleen sopivia asioita tehdä naapurin ja muiden läheisten hyväksi. Muita esimerkkejä löytyy naapuriapua muistuttavan vapaaehtoistoiminnan ja vertaistuen hankkeista ja tahoista. Väliraportissa esiteltävät mallit ja peruslähtökohdat eivät ole vielä mitenkään valmiit tai lopulliset tai toinen toisiaan poissulkevia, ovat pikemminkin työryhmän alustavia ideoita ja jatkotyöskentelyn ja -kehittelyn lähtökohtia. Kysymyksessä ovat asukkaiden laajat ja monipuoliset mahdollisuudet vaikuttaa oman asuinalueen turvallisuuteen ja viihtyvyyteen usealla eri tavalla. Perinteinen naapuriapu tai -järjestelmät eivät sovi ainoiksi ratkaisuiksi tähän tarkoitukseen tai kaikille tasoille.
Lupaavia käytäntöjä
Työryhmässä keskustelua on herättänyt monet hankkeet ja käytännöt, osa niistä on työryhmän tehtävän kannalta mielenkiintoisia ja lupaavia. Tässä vaiheessa ei ole tarkoitus luokitella niitä jyrkästi edellä mainittuun viiteen ryhmään. Esimerkkejä: Tampereen Hervannan, Vaasan Palosaaren ja Kemijärven Uusi paikallisuus –hankkeet, kansalaisraadit, sosiaalinen isännöinti (ja sen puuttuminen), asukasisännöinti ja toiminnan muokkaaminen tai siirtomahdollisuudet esim. palveluna muihin paikkoihin, aikapankit, naapuriringit, yhdyskuntatyö, lähidemokratiahankkeet, asukas- ja kyläyhdistykset, asukastalot, -tilat ja –tuvat, asunnottomuushankkeet, suuret yhteisöt ja paikallisbudjetti, turvallisuuskävelyt, asukaskävelyt, kyläkävelyt, innovaatiokävelyt, matalan kynnyksen vapaaehtoistyön yhteisöt ja kansalaisliikkeet, popupit, Ihan tavallisia asioita -kampanja.
Toistaiseksi työryhmässä etsitään, seurataan, tuetaan ja kehitetään muita jo olemassa olevia lupaavia hankkeita ja käytäntöjä. Omien hankkeiden käynnistäminen ei ole tässä vaiheessa ajankohtaista.
http://www.kssotu.fi/versova Ihan tavallisia asioita www.tavallisia.fi
10. Osallisuus ja kansalaiset osallistujina
Tulevaisuudessa yhteiskunnan hyvinvoinnin avain on aktiivisessa kansalaisuudessa. Tulevaisuuden ja turvallisuuden kannalta on tärkeää, että kansalaiset kokisivat olevansa osallisina yhteiskunnassa. Osallisuuden kannalta on tärkeää osallistua itseään tai lähiympäristöään koskeviin asioihin. Ei voi olla osallinen ellei osallistu, mutta toisaalta harva osallistuu, jos ei koe olevansa osallinen. Tulee muistaa, että kansalaisilla on monesta syystä eri tavat, motivaatiot ja mahdollisuudet osallistua oman asuinalueen tai lähiympäristön asioihin. Kansalaisista ei voi puhua yhtenä identtisenä tai homogeenisenä massana, jossa kaikki toimivat ja ajattelevat samalla tavalla. Iän lisäksi moni muu tekijä vaikuttaa, kuten etäisyys, kunto, kyky ja tahto osallistua, nettiyhteydet ja sen käyttötaidot, vaikuttamiseen käytettävä (vapaa-)aika, kieli- tai muut taidot jne. Esimerkiksi Vallakas- kuntalaisen vaikuttamisoppaassa27 kerrotaan, että Kunta-alan tulevaisuusbarometrin vastaajien arvioiden perusteella voidaan muodostaa kuntalaisten osallistumishalukkuutta koskevia seuraavanlaisia toisiinsa liittyviä ja ristiriitaisiakin kehityssuuntia. Näiden ryhmien vaikuttamistavat eroavat merkittävästi toisistaan:28     aktiiviset: vaikuttavat luottamushenkilöjärjestelmän kautta oman tontin pihalta maailmaa katsovat: aktivoituvat vasta jonkin uhatessa heidän lähiympäristöään tai elämänlaatuansa yhdenasianliikkeet ja aktivistiverkostot: vaikuttaminen yhä enemmän muun kuin poliittisen päätöksentekojärjestelmän kautta passiiviset tai syrjäytyneet: eivät osallistu
Kuva: Yhteisöllisyys. Rebecka Tärno 5v. http://www.kunnat.net/fi/palvelualueet/demokratia/osallistuminen/vallakas/Sivut/default.aspx 28 Kuntaliiton tulevaisuustutkimuksesta lisää tietoa löytyy: http://www.kunnat.net/k_peruslistasivu.asp?path=1;29;348
Asukkaiden toiminnalla voidaan täydentää viranomaisten toimintaa niiltä osin kuin paikallisesti on tarpeen, mutta ei sitä korvata. Asukkaiden turvallisuustietous nousee lisäämällä osallisuutta muodollisen järjestelmän kautta. Näin asukkaat tekevät aiempaa todennäköisemmin omaehtoista turvallisuustyötä ja turvallisuuden huomioivia ratkaisuja arjessaan. Miten aktivoidaan? Työryhmä miettii myös jatkossa, mitkä ovat kansalaisten tavat tai mitkä asiat vaikuttavat heidän motivaatioonsa oman asuinalueen turvallisuus- ja viihtyisyyskysymyksiin vaikuttamisessa. Voidaanko heitä luokitella ryhmiin vaikuttamistapojen mukaan? Miksi he ovat jossakin tietyssä ryhmässä? Onko se aina näin eli pysyvä tapa toimia, tai mitkä asiat vaikuttavat ja saavat heidät liikkeelle? Ovatko syynä sisäiset vai ulkoiset tekijät? Miten aktivoidaan? Työryhmä tulee jatkossa(kin) miettimään, mitkä ovat kansalaisten tavat tai mitkä asiat vaikuttavat heidän motivaatioonsa oman asuinalueen turvallisuus- ja viihtyisyyskysymyksiin vaikuttamisessa. Voidaanko heitä luokitella ryhmiin vaikuttamistapojen mukaan? Miksi he ovat jossakin tietyssä ryhmässä? Onko se aina näin eli pysyvä tapa toimia, tai mitkä asiat vaikuttavat ja saavat heidät liikkeelle? Ovatko syynä sisäiset vai ulkoiset tekijät? Esteettömyys, saavutettavuus, yhdenvertaisuus, positiivinen diskriminointi Mallien rakentamisen lisäksi tullaan miettimään, miten kansalaisia motivoidaan ja aktivoidaan, miten mahdollistetaan osallistuminen ja eliminoidaan esteitä - osallistumisen esteettömyys. Mietitään esteettömyyskysymyksiä (kuten ikä, kielitaidot, netti, kunto, ajankäyttö, etäisyys jne.) ja kehitetään erilaisia osallistumistapoja, jotta kaikilla halukkailla olisi mahdollisuus osallistua riippumatta fyysisistä, psyykkisistä ja sosiaalisista esteistä. Passiiviset/aktiiviset Helposti on vallalla käsitys, että jos toiminta/tiedottaminen tavoittaa passiiviset/nukkuvat kansalaiset, niin tavoittaa se kaikki muutkin. Työryhmän onnistuminen sekä kansalaisten osallisuuden ja osallistumisen toteutuminen ovat kiinni siitä, miten aktivoidaan myös ne kansalaiset, jotka ovat vaarassa syrjäytyä tai passivoitua. Passiivisten kansalaisten määrää ja itse passiivisuuden merkitystä on vaikea arvioida. Joskus passiivisuus voi olla seurausta omasta erityisestä tahdosta - toimimattomuus tai haluttomuus erityisesti valittuna tapana olla ja elää. Mutta pysyvä, eli yli sukupolvien periytyvä osattomuus ja passiivivisuus, jotka liittyvät myös syrjäytymiseen, on erittäin suuri haaste yhteiskunnalle ja vaikuttamiselle. Laajasti ajateltuna, yhteiskunnalla on vain yhdet resurssit. Yhdet kansalaiset, yksi turvallisuus. Jos yksilön hyvinvointi ja turvallisuus riippuu siitä, herääkö tämä itse vastuuseen ja ryhtyy olotilansa tai elintapojensa vaatimiin toimiin, on yhteiskunnan syytä herättää ”nukkuvakin karhu”. Välinpitämättömyys asuinalueilla Isoksi ongelmaksi jatkuvalle muuttoliikkeelle altistuneilla kerrostaloalueilla ja liittyy erityisesti kaupunkimaisemiin, on todettu anonyymiyden lisäksi ihmisten välinpitämättömyys, asuinalueensa tai kerrostalon asioihin ja muihin asukkaisiin. Myös keinojen ja uskalluksen puute tai pelko puuttua muiden/naapureiden asioihin vaikuttavat alueen turvallisuuteen ja viihtyisyyteen. Epätietoisuus siitä, kenelle ilmoitetaan ja kuka hoitaa asioita, saavat asukkaat epätoivoisiksi ja helposti äänestetään jaloillaan – mutta ongelmat pysyvät. Mitä tehdään? Työryhmä on pohtinut esim. ns. sosiaalisen isännöinnin mahdollisuuksia kerrostaloalueilla. Se tarkoittaa, että alueella toimii henkilö, joka on kasvotuttu asukkaille, opastamassa ja tukemassa kerrostaloasumisen pelisäännöille, auttamassa arjen ja asumiskysymyksien kanssa, tarvittaessa auttamassa ja sovittelemassa
ongelmatilanteissa, samalla rakentamassa siltoja asukkaiden väliin ja luomassa yhteishenkeä, välittämistä ja yhteisöllisyyttä. Vapaaehtoistyö Ihmiset haluavat osallistua ja tehdä hyvää ilman pitkiä sitoumuksia ja vastavuoroisuutta. Puhutaan matalan kynnyksen vapaaehtoistyöstä, yksittäisistä keikoista, pop-up- ja katutapahtumista. Myös järjestöt ja yhdistykset tekevät paljon vapaaehtoistyötä oman varsinaisen, jäseniään hyödyttävän ja sääntöjen mukaisen toimintansa ohella. Vapaaehtoistyö ja sen merkitys tulevat kasvamaan tulevaisuudessa. Vaikka se tuottaa paljon sosiaalista pääomaa ja hyvinvointia sekä tekijöille että vastaanottajille, silti viimeaikoina on noussut julkisessa keskustelussa esiin, että vapaaehtoistyö voi olla ristiriidassa yhteiskunnan toimeentulotukien kanssa ja vaarantaa vapaaehtoisen työttömyystuen. Vapaaehtoistyö pitäisi olla mahdollista kaikille halukkaille, iästä ja sosiaalisista eduista (kuten esim. työttömyyskorvaukset ja muut tuet) riippumatta. Perinteinen naapuriapu Maaseudulla tapahtuva naapuriapu on tärkeä toimintaa arjen sujuvuuden ja ihmisten turvallisuuden tunteen kannalta. Onko se sitten epävirallista auttamista tai organisoitua kylärinkitoimintaa, tätä kannatetaan ja kannustetaan, ja sen merkitys arjen turvallisuuden kannalta tulee todennäköisesti kasvamaan ja on jollekin jo nyt elinehto ja turvallisuuskysymys palvelujen siirtyessä pois lähiympäristöstä, ja yhteiskunnan rakennemuutosten seurauksena. Perinteisen naapuriavun rinnalla myös organisoitu apu, kuten kylärinkitoiminta, ovat tärkeitä kylien ja maaseutuasukkaiden arjessa. Joukkoistaminen Joukkoistaminen (engl. crowdsourcing) yleistyy eri alueilla. Se avaa demokratialle jännittäviä mahdollisuuksia. Kansalaiset voidaan kutsua ideoimaan, keskustelemaan, kehittämään ja toteuttamaan päätöksiä, jotka aiemmin ovat olleet valikoidun päättäjä- ja asiantuntijaeliitin kotikenttä. Tuhat silmäparia huomaa enemmän mahdollisia sudenkuoppia ja tuhat päätä tuottaa enemmän uusia ajatuksia kuin muutama. 29 Paikallisbudjetti ja suuret yhteisöt Työryhmä uskoo, että ihmisiä saadaan mukaan ja ylläpidetään näiden halukkuutta osallistua omakohtaisiin asioihin kun annetaan mahdollisuus vaikuttaa ja päättää myös raha-asioista. Lupaavia kokemuksia ns. isojen yhteisöjen kokeilusta löytyy jo Suomestakin (vrt.Ylä-Kemijoen malli). Edustuksellisen demokratian ja nykyisten kuulemismenettelyjen rinnalle annettaisiin paikallistoimijoille myös budjettivaltaa eli rahaa toteuttaa heille tärkeitä asioita, tavalla minkä itse kokevat tärkeäksi. Osallistumisella ja vaikuttamisella on väliä, kun siitä seuraa näkyvää tulosta paikallisiin asioihin. Paikallinen identiteetti ja tarina, yhteisöllisyys Työryhmä on yksimielinen siitä, että paikallisen yhdessä tekemisen, olemisen ja kokemisen kautta puretaan anonymiteettiä ja sosiaalisia muureja. Vuorovaikutus luo paikallisia tarinoita ja yhteistä historiaa, jotka lisäävät yhteisöllisyyttä ja osallisuutta, vahvistavat paikallista identiteettiä. Seurauksena syntyy sosiaalista pääomaa ja hyvinvointia. Yhteiset intressit ja yhteinen identiteetti auttavat ottamaan ja kantamaan vastuuta.
Oras Tynkkynen, Joukkoistaminen demokratiassa: Poliittisen päätöksenteon uusi aika 2013 http://web.eduskunta.fi/dman/Document.phx?documentId=jv11612085515473
Maahanmuuttajataustaisten huomioon ottaminen Työryhmän kanta on, että emme halua kiinnittää erityistä tai liiallista (varsinkin ongelmalähtökohtaista) huomiota (ellei ole erityistä pakkoa, jostain erittäin positiivisesta syystä). maahanmuuttajakysymyksiin. Vältämme mieluummin me/he-ajattelua ja toiseutta ja korostetamme samanlaisuutta ja etsimme yhdistäviä tekijöitä, kuten turvallisuus- ja perusoikeuskysymykset, vaikuttamismahdollisuudet ja esteettömyyskysymykset sekä asuntopolitiikka Elämänkaari ja väestön ikääntyminen Tulevaisuuden kannalta on tärkeää panostaa lapsiin ja nuoriin, esim. opettamalla heille mitä kaikkea oppivelvollisuuden kautta tavoitellaan, kuten kansalaistaitoja, miten ja miksi he voivat vaikuttaa itseään koskeviin asioihin ja päätöksiin. Peruslähtökohtaisesti ihmisten yhdenvertaisuutta ja tasaarvoa tulee korostaa – nuorena omaksutut käsitteet ja mallit kantavat läpi elämän. Väestön ikääntymisestä ja siitä syntyvistä erityistarpeista puhutaan paljon. Työryhmän tässä vaiheessa ei korosteta ilmiötä puhumalla ikääntyvistä tai vanhuksista tai senioreista. Helposti ajatellaan, että kaikki tietynikäiset tai tiettyyn ikäryhmään kuuluvat ovat yhteiskunnalle taakka tai rasite. Erityisryhmät kukin sisältävät ikään liittyviä toiveita, ovat ne sitten kotoisia tai maahanmuuttajataustaisia ryhmiä. Perusasioihin vaikuttamalla ja epäkohtiin puuttumalla (esim. esteettömyys ja perusoikeudet) voidaan erityisryhmien tuomiin haasteisiin reagoida. Osallisuus ja omien asioiden asiantuntijuus on jokaiselle ryhmälle yhtä tärkeää iästä riippumatta. Median rooli Median, ja erityisesti juuri sosiaalisen median, rooli kansalaisten aktivoimisessa ja vaikuttamismahdollisuuksissa on kasvanut huomattavasti ja tulee yhä kasvamaan. Työryhmä jatkaa kehityksen merkityksen ja sen tuomien mahdollisuuksien selvittämistä; mielenkiintoista on pohtia, lisääkö nopea tiedottaminen turvallisuuden tunnetta vai heikentääkö se sitä? – tai onko nopeasti, tuoreesti välittyvä tieto aina oikeaa ja tiedon sisällön osalta mittasuhteiltaan käsitettävää? Mikä on median rooli turvallisuuden edistäjänä/uhkana?
Euroopan Naapuripäivä ja Voisins Solidaires
Naapuripäivä Suomessa näkyväksi The European Federation of Local Solidarityn (E.F.L.S)30 aloitteesta syntynyttä vuotuista Naapuripäivää31 juhlitaan 31. päivä toukokuuta nyt jo 13. kertaa Euroopassa. Suomessa muutamat kaupungit ovat olleet satunnaisesti mukana vuodesta 2006 lähtien, ja toivottavasti tänä vuonna useammat paikkakunnat lähtevät mukaan Suomessakin. Yksi vuotuinen naapuripäivä kannusti E.F.L.S-ia käynnistämään ympäri vuoden tapahtuvan kansallisesti organisoidun naapuriyhteistyön,Voisins Solidaires32 (Neighbours Together). Yhteistyö on ikään kuin naapurit-yhdessä-toimintaa, jossa kantavana ajatuksena on solidaarisuus ja ihmisten kannustaminen auttamaan toinen toistaan arjessa.
The European Federation of Local Solidarity (E.F.L.S) http://www.localsolidarity.com/index.html European Neighbours' Day. http://country.european-neighbours-day.com/fi 32 Voisins solidaires: http://www.voisinssolidaires.fr/
Työryhmä kannustaa kaikkia suomalaisia paikkakuntia, järjestöjä, toimijoita ja kansalaisia ideoimaan ja viettämään Naapuripäivää tästä eteenpäin. Yhdessä tekeminen, vaikkapa vain juhliminen, yhdistää ihmisiä, samalla edistetään ja vahvistetaan myös yhteisöllisyyttä ja osallisuutta.
Kyläisännät ja –emännät, talon vanhimmat ja muut tudorit
Joskus ihmiset, erityisesti uudet paikkakuntalaiset, kokevat alkukankeutta tai uskalluksen puutetta osallistua, lähteä mukaan, tulla tutuksi muiden kanssa. Ei tunneta uuden paikan tai alueen käyttäytymiskoodeja tai –kulttuuria. Odotetaan tutuksi tulemista, kotiutumista, juurtumista ja ehkäpä kotouttamistoimiakin. Uudisasukkaan tai muuttajan ongelmiin ratkaisun voi tuoda vertaistuki tai tukiasukastoiminta, kuten sosiaalinen isännöinti, asukasasiamiehet, uusasukkaiden sisäänheittäjät, sillanrakentajat uusien ja vanhojen asukkaiden ja/tai paikallisyhteisön ja/tai viranomaisten välillä.
11. Naapuriapumallit naapurimaissa
Työryhmän toimeksiannossa lukee:
 hyödyntää selvityksessä tarpeellisessa määrin ulkomaisia kokemuksia naapuriavun tapaisista järjestelmistä, kuten Ruotsin grannsamverkan ja Viron naabrivalve;
”Pahan” ennakoiminen ja rikoksentorjuntatavoitteet, kuten esim. arkirikollisuudelta, asuntomurroilta yms. välttyminen ja omaisuuden suojaaminen on ollut tärkeä osa naapuriavun määrittelyssä, mutta 1990-lukuun verrattuna puhutaan nykyään enemmän yhteisöllisyydestä, asukasviihtyvyydestä ja turvallisuuden tunteen lisäämisestä. Nämäkin tavoitteet vaikuttavat toki myös arkirikollisuuteen, mutta pikemminkin välillisesti kuin suoraan. Epävirallista naapuriapua eli toisten auttamista löytyy varmaan mistä maasta tahansa, mutta sen lisäksi löytyy monesta maasta, myös naapurimaistamme, erilaisia organisoituja, virallisia kansallisia naapuriapumalleja – esim. Ruotsista Grannsamverkan ja Virosta Naabrivalve. Pohjoismaista naapuriapua vastaavaa toimintamuotoa ehdotettiin jo 1990-luvulla RTN:n laatimassa kansallisessa rikoksentorjuntaohjelmassa Turvallisuustalkoot (1999)33 mutta nämä ideat eivät ottaneet ’tuulta purjeisiin’ Suomessa. Suomeen on kyllä siitä johtuen tai jostain muusta syystä luotu eri puolille maata muutamia asunalueiden vartiointirenkaita, mutta laajempaa organisoitua naapurivalvontatoimintaa ei ole toistaiseksi kehittynyt. Työryhmän tarkoitus ja suositus ei nytkään ole suoraan kopioida Suomeen ulkomaalaisia naapuriapumalleja ja –toimintaa. Toki niistä on syytä oppia ja niistä tulee lainata hyviä elementtejä. Toisaalta Suomessa on tehty paljon hyvää ja tehdään edelleen vaikkakin eri nimellä, joten työryhmän ensisijainen ja ehkä tärkein tehtävä on etsiä ja edistää juuri kotimaisia hyviä ja lupaavia, olemassa olevia käytäntöjä. Oikeuspoliittisen tutkimuslaitoksen erikoistutkijan Reino Sirenin (haastattelun) mukaan Suomessa asuntomurrot, kuten muutkin murrot, ovat tilastojen mukaan viime vuosikymmeninä vähentyneet selvästi. Ehkä em. syistä Suomessa ei ole koettu organisoitua naapurivalvontaa niin tärkeäksi kuin naapurimaissa. Myös uhritutkimusten mukaan asuntomurrot ovat pikemmin vähentyneet viimeisen 20 vuoden aikana34 ja niitä koetaan Suomessa vähemmän kuin monessa muussa maassa35 Tätä raporttia varten ei ole tehty tarkempia selvityksiä ja ristiintarkistusajoja poliisin tietoon tulleista tai uhritutkimuksissa ilmoitetuista asuntomurroista eikä muistakaan rikoksista jne. koska työryhmän tehtävänä sisäisen turvallisuuden ohjelmassa ei ole tuottaa pelkästään rikoksentorjunnallisia tai tiettyjä rikoksia ennaltaehkäiseviä naapuriapumalleja. Työryhmän painopisteenä on laaja turvallisuusnäkökulma. Toki, jos tarve tarkemmalle tiedolle rikollisuuteen liittyen nousee esille työryhmän jatkotyöskentelyssä, niin näitä kysymyksiä tullaan selvittämään, esim. yhteistyössä Optulan ja Poliisiammattikorkeakoulun kanssa. Asiaan palataan työryhmän loppuraportissa.
Turvallisuustalkoot - kansallinen rikoksentorjuntaohjelma http://www.rikoksentorjunta.fi/Etusivu/Julkaisut/Neuvostonjulkaisut/Kansallinenrikoksentorjuntaohjelma 34 Rikollisuustilanne 2011. Rikollisuus ja seuraamusjärjestelmä tilastojen valossa. Oikeuspoliittisen tutkimuslaitoksen tutkimuksia 262. http://www.optula.om.fi/Etusivu/Tiedotus/1347273266133 35 R.Sirenin mukaan ICVS ja BRÅ:n tekemät kansainväliset vertailut.
Tätä raporttia varten ei ole myöskään tehty laajempia selvityksiä naapurimaiden naapurivalvonta – tai -avun malleista, mutta STO3 toimeksiannosta johtuen on syksystä 2012 lähtien RTN sihteeristössä lisätty yhteistyöstä ns. naapuriaputeemaan liittyen vakituisten yhteistyökumppaneiden Ruotsin, Tanskan, Norjan, Islannin ja Viron kanssa. Lisäksi Suomi/RTN ehdotti naapuriapua yhdeksi käsiteltäväksi teemaksi pohjoismaisten rikoksentorjuntaneuvostojen kokouksessa Norjassa toukokuussa 2013. Syksyllä 2013 järjestettävään rikoksentorjuntaseminaarin yhdeksi teemaksi on suunniteltu naapuriapu, jossa myös teema tarkistetaan rikoksentorjuntanäkökulmasta. Suomen naapuriapu-toiminnan ja pohjoismaisen yhteistyön yhdistämiseksi pyritään työryhmän linjausten varmistuttua käynnistämään yhteispohjoismainen naapuriapuhanke. Neuvotteluissa Suomi (RTN sihteeristö) on luvannut ottaa hankkeen vetovastuun. Rahoitusta hankkeelle tullaan hakemaan Pohjoismaiden ministerineuvostosta. Seuraavaksi kuvataan vain lyhyesti Ruotsin, Viron ja Tanskan toimintamuotojen pääpiirteet. Tarkemmat tarpeelliset selvitykset tehdään loppuraporttiin. Todettakoon vielä, että Norjan naapurivalvonta -toiminta loppui itsestään kun rahoitus loppui ja Islannissa virallista naapuriapu tai –valvontaa ei ole ollut. Baltian maista Virossa on aktiivisin ja koko maan kattava naapurivalvontatoiminta. Ihmisten oma aktiivisuus on pitkälti sen syynä ja peruspilarina. Liettuasta ja Latviasta on välittynyt tunne tavasta ja tottumuksesta, että joku toinen, kuin taho/kansalainen itse, tulee ja hoitaa. Lisäksi Virossa on pohdittu, että toimintaan liitytään mukaan koska halutaan tutustua naapureihin ja alun jälkeen tehdään turvallisuutta edistävää yhteistyötä myös poliisin kanssa. Pohjoismaisessa tavassa toimia on tavoitteena tehokkaampi yhteistyö poliisin ja muiden viranomaisten kanssa, koska naapureita tunnetaan ja heidän kanssaan ollaan luontaisesti tekemisissä.36 Näistä Ruotsin, Viron ja Tanskan malleista voidaan jo tässä vaiheessa todeta, että nämä ovat ennen kaikkea organisoituja naapuriyhteistyön toimintamuotoja arkirikollisuutta vastaan. Rikollisuuden ennaltaehkäisyn lisäksi ne edistävät myös turvallisuuden tunnetta ja yhteisöllisyyttä alueella. RTN:n asettaman työryhmän omaksuma näkökulma naapuriavusta on tätä laajempi. Jatkossa voidaan naapurimaista ja muualta ehkä löytää myös muita työryhmää hyödyttäviä vertailukohteita, kuten esim. Islannissa talouskriisin yhteydessä ja jälkeen käytetyt uudenlaiset kansalaisten kuulemisen ja päätöksenteon mallit ja kokemukset tai Englannista tulleet ideat suurista yhteisöistä (Big Society).
Naabrivalve aitab luua ühtsemat kogukonda (2013) T. Ristmäe, I. Oja Eesti Naabrivalve http://www.naabrivalve.ee/?module=news&id=654
Ruotsi: Grannsamverkan, Samverkan mot brott
Ruotsissa naapuriyhteistyötä kutustaan nimellä Grannsamverkan. Lisäksi tunnetaan toinen käsite ’Samverkan mot brott’, joka tarkoittaa käytännössä naapureiden yhteistyötä paikallisen poliisin tms. tahojen kanssa. Toimintamuodon tarkoitus on vähentää niin sanottua arkirikollisuutta, esim. asuntomurtoja, murtoja ajoneuvoihin ja varastoihin ja muihin tiloihin, mutta myös vahingontekoja. Grannsamverkan -yhteistyöllä on merkitystä myös alueen turvallisuudelle - tieto siitä, että naapurit välittävät toinen toisistaan sekä omasta että muiden omaisuudesta, lisää turvallisuuden tunnetta.
Kuva: R.Järg-Tärno Grannsamverkan alue Ruotsissa
Grannsamverkan -sanasta on tullut Ruotsissa rikoksentorjuntaan kuuluva termi ja kuvastaa tiivistä yhteistyötä poliisin kanssa. Grannsamverkan toimii sekä omakoti- ja rivitaloalueilla, mutta myös kerrostaloalueilla ja vapaa-ajan asuntojen alueella. Esim. Ruotsin kansallisen rikoksentorjuntakilpailun voittajana ja ECPA -ehdokkaana viime vuonna oli kahden vaikean kerrostaloalueen naapuriyhteistyö Grannsamverkan i Halland. Tutkimuksen mukaan rikollisuus alueella väheni n. 37% ja turvallisuus lisääntyi. Naapuriyhteistyön metodi on yksinkertainen. Murrot, varkaudet ja vahingonteot tapahtuvat anonyymiyden varjossa. Naapurit voivat omalla toiminnallaan ja välittämisellään vaikuttaa siihen. Monet näkevät ja huolehtivat silmät ovat tehokas suoja ja toimivat myös hälytysjärjestelmänä. Samverkan mot brott on tuottanut myös netistä löytyvän koulutusmateriaalin kaikille, jotka haluavat osallistua Grannsamverkan -toimintaan, oppia lisää rikollisuudesta ja mitä voi itse tehdä sen ennaltaehkäisemiseksi. Lisäksi poliisi myös kouluttaa ja välittää tietoa miten Grannsamverkan naapuriapua käynnistetään ja ylläpidetään omalla asuinalueella. Lisätietoa Grannsamverkan, Samverkan mot brott toiminnasta löytyy: www.samverkanmotbrott.se
Samverkan mot brott on monen tahon virallista yhteistyötä, jossa poliisilla on tärkeä rooli ja vetovastuu. Yhteistyötahoina ovat poliisi, Ruotsin rikoksentorjuntaneuvosto, kunnat, vakuutusyhtiöt, omakotitalon omistajat ja isot asuntovuokrayhtiöt jne. Gransamverkan toimintaa löytyy Ruotsissa koko maasta. Grannsamverkan, Samverkan mot brott -alueet tunnistetaan kylteistä
Viro: MTÜ Eesti Naabrivalve
Naapurivalvonta Virossa käynnistettiin 13 vuotta sitten aktiivisten kansalaisten toimesta. Kansalaisjärjestö on lyhyessä ajassa voittanut ihmisten luottamuksen ja menestynyt hyvin. Tavoitteena on kansalaisten oman aktiivisuuden kautta nostaa turvallisuutta kodeissa ja lähiympäristössä. Kuten Ruotsissakin, Virossa naapurivalvonta on monen tahon yhteistyötä, josta laaditaan kullekin alueelle oma yhteistyösopimus.
Kuva: Madis Meltzar37 Rõõmu naapurivalvonta-alue ja jäsenet
Keskusjärjestö tukee turvallisuutta edistäviä hankkeita, järjestää koulutusta, välittää tietoa ja tekee yhteistyötä viranomaisten sekä vakuutus-, turva- ja rakennusalan liikkeiden kanssa.38Toimintaa on arvioitu säännöllisesti kahden vuoden välein vuodesta 2004. Tulosten mukaan naapurivalvontaalueilla rikollisuus on laskenut ja turvallisuus parantunut. Myös poliisi vahvistaa, että naapurivalvonta-alueilla ongelmia ei juuri ole; liittymisen jälkeen hälytysten määrä saattaa nousta, mutta rikkeiden määrä vähentyy. Liittymiset naapurivalvontaan seuraa usein rikollisuuden kehitystä. Eniten naapurivalvonta-alueita onkin Harjunmaalla, jossa on eniten väkeä/asukkaita ja korkeampi rikollisuus. Mutta toiminnan tarkoitus ei ole partioida tai kytätä ikkunalla, vain lisätä ihmisten tietoutta turvallisesta käyttäytymisestä. Naabrivalve -edustajat on uskovat, että suora kontakti poliisin ja muiden yhteistyötahojen kanssa lisää turvallisuuden tunneta paikallisella tasolla ja rohkeutta puuttua ongelmiin tai häiriöihin alueella, joihin aikaisemmin ei uskallettu puuttua. Toimintaa on monenlaista, joillakin alueilla partioidaan, toisella taas keskitytään kesällä nuorten vapaanajan viettoon ja kolmannessa taas siivoustalkoihin. Naapureiden kanssa yhdessä tekeminen koetaan tärkeäksi, tullaan kasvo ja nimitutuiksi, samalla kuin anonyymiyttä alueella vähennetään. Lisätietoa Naabrivalve toiminnasta löytyy: www.naabrivalve.ee tai Facebook: Eesti Naabrivalve.  Viron MTÜ Eesti Naabrivalve (naapurivalvonta) on voittoa tavoittelematonta, järjestöjohtoista toimintaa (NGO), jota valtio tukee eri tavoin, myös taloudellisesti. Järjestö tekee tiivistä yhteistyötä poliisin ja kunnan kanssa. Järjestöllä on innovatiivisia ideoita ja hankkeita, mm. ECPA -kilpailuun osallistunut Koolivalve (kouluvalvonta) ja Hälytysnappi-hanke yhteistyössä Viron Punaisen Ristin kanssa. Valitsemisen valvurid – Naabrivalve seuraa ns. hallituksen valvojat –hankkeen yhteydessä hallituksen lupausten toteutumista turvallisuuskysymyksissä jne. Naabrivalve-alueet Virossa tunnistaa kirkkaista oransseista kylteistä. Naabrivalve käyttää Facebookia tiedonvälitykseen ym.
Kuva on Madis Melzarin luvalla otettu netistä: http://www.naabrivalve.ee/?module=news&id=654, Keila Leht. Haaste 2/2010 R.Järg-Tärno
Tanska: Nabohjælp
Tanskassa naapuriapu koki syksyllä 2013 ns. uuden tulemisen ja kunnon kasvojen kohotuksen. Asuntomuroja ennaltaehkäisevä epävirallinen naapuriapu on Tanskassa erittäin hyvin tunnettu. Naapuriapu on todettu toimivaksi tavaksi lisätä turvallisuutta ja vähentää asuntomurtojen riskiä. Entistä tehokkaammaksi tulee naapuriapu, kun sille hyvälle epäviralliselle yhteistyölle sovitaan selvät pelisäännöt. Tutkimukset näyttävät, että organisoidun naapuriavun avulla voidaan ennaltaehkäistä joka neljäs asuntomurto.
Tanskassa Nabohjælp toiminta koki syksyllä 2012 kasvojenkohotuksen monella tavalla. Kuva: Nabohjælp-sivuilta
Tanskan rikoksentorjuntaneuvosto (Det Kriminalpræventive Råd) lanseerasi virallisen/organisoidun naapuriavun Tanskassa ensimmäisen kerran vuonna 1986. Kansalaisten keskuudessa järjestelmä on tunnettu ja noin 74% kansalaisista tietää, että se on Tanskan rikoksentorjuntaneuvoston toimintaa/vetovastuulla. Tunnetut kyltit ja tarrat ovat viimeisen/kuluneen 26 vuoden aikana auttaneet tanskalaisia välttämään asuntomurtoja ja parantamaan turvallisuutta heidän asuinalueilla/lähialueilla. Järjestelmää on viime syksyllä uudistettu monella tavalla ja sen pitäisi helpottaa asukkaiden naapuriavun organisoimista ja suunnittelua – sekä arjessa, että lomilla. Esimerkiksi vanhat, ns. naapuriapuyhteistyötä tekevien asukkaiden aluekyltit ja –tarrat uudistettiin. Lisäksi modernina teknisenä ratkaisuna lanseerattiin naapuriapusovellukset IPhone ja Android kännyköihin viestinnän ja yhteistyön helpottamiseksi. Lisätietoa tanskan Nabohjælp-mallista löytyy uudistetuilta nettisivuilta www.nabohjælp.dk ja Facebook: Nabohjælp.
Tanskan Nabohjælp naapuriapujärjestelmän käynnisti ja ylläpitää Tanskan rikoksentorjuntaneuvosto (Det Kriminalpræventive Råd). Kännyköihin tarkoitettu ns. naapuriapu -sovellus on tarkoitettu käytettäväksi naapureiden tms. kesken (ilman viranomaisia) viestimiseen, esim. paikallisista huolenaiheista, poissaoloista - matkoista ja niihin liittyvistä naapuriavun tarpeista jne. Nabohjælp –alueet erottuvat kylteillä. Toiminnan kyltit ja tarrat on uudistettu syksyllä 2012. Nabohjælp käyttää Facebookia tiedonvälitykseen ym.
Työryhmän motto: Hyvää lisäämällä paha pienenee
Kolmannessa sisäisen turvallisuuden ohjelmassa (STO3) Turvallisempi huominen, jonka valtioneuvosto hyväksyi 14.6.2012, on rikoksentorjuntaneuvoston (RTN) vetovastuulle asetettu asukkaiden turvallisuuden ja asuinalueiden viihtyisyyden parantaminen kehittämällä naapuritiimitai apujärjestelmä.39 RTN asetti 22. lokakuuta 2012 tämän tehtävän toteuttamiseksi työryhmän, jonka toimikausi on 23.10.2012 - 30.4.2014. Ryhmän kokoonpanossa huomioitiin sisäisen turvallisuuden ohjelman vastuutahot. Työskentelynsä valmistuttua työryhmä jättää RTN:lle loppuraporttinsa sisäisen turvallisuuden ohjelman ohjausryhmälle luovutettavaksi. Asettamispäätöksessä mainittu, 31.3.2013 mennessä annettava väliraportti kertoo työryhmästä, suunnitelmista, ideoista ja linjauksista jatkotyöskentelyn näkökulmasta. Asettamispäätöksen mukaisia työryhmän päätehtäviä ovat:
  kartoittaa nykytilanne Suomessa ja kiinnittää erityistä huomiota hyviksi todettuihin, innovatiivisiin ja lupaaviin käytäntöihin. Kartoituksessa on otettava huomioon erilaiset alueet ja toimintaympäristöt. ehdottaa peruslähtökohdat naapuriavun toimintamalleille ja niiden soveltamiselle
Naapuriapu sanana on lyhyt ja käytännöllinen, helppo käyttää, mutta ei oikeastaan sovi hyvin kuvaamaan asukkaiden mahdollisuuksia vaikuttaa oman asuinalueen turvallisuuteen ja viihtyvyyteen. Työryhmä käyttää termiä työssään ja työnimenä tehtävästään ja tarkoittaa sillä perinteisten naapuriavun ja -mallien lisäksi myös niitä malleja, jotka ovat tarkoitettu lisäämään asukkaiden mahdollisuuksia vaikuttaa oman asuinalueen turvallisuuteen ja viihtyvyyteen. RTN:n asettama työryhmä käyttää itsestään työnimeä Naapuriapu-työryhmä. Työryhmän työ on vasta alkuvaiheessa ja tuloksista on vielä ennenaikaista puhua, mutta ajatuksia matkan varrelta on tullut jo runsaasti. Kuulemiset ja kenttäpalaverit Kun puhutaan asukkaiden turvallisuuden ja asuinalueiden viihtyisyyden parantamisesta sekä vaikuttamismahdollisuuksista oman asuinalueen asioihin, on erittäin tärkeää saada kansalaisten ääni kuuluviin jo työryhmän työssä. Työskentelykauden aikana 2013-2014 ollaan kuultu ja tullaan kuulemaan useita asiantuntijoita, sidosryhmiä, kansalaisaktiiveja ja yhteiskunnallisia vaikuttajia, unohtamatta arjen asiantuntijoita eli tavallisia kansalaisia elämänkaarta ja yhteiskuntaa edustavalla tavalla. Työryhmän vierailut eli kenttäkohteet ja -esimerkit tulevat taloudellisista syistä painottumaan pääkaupunkiseudun alueelle. Tätä vaikutusta on vähennetty kuulemalla eri paikkakuntien asiantuntijoita. ”Todellisuus on rikkaampaa kuin mikään edustuksellisuus”, kuten yksi ryhmäläisistä totesi väliraporttia tehdessämme.
Turvallisempi huominen. Sisäisen turvallisuuden ohjelma, Helsinki 2012 26/2012. Sivut 26-27.
Kansalaisten monipuolisemman kuulemisen ja aktiivisen vaikuttamisen edistämiseksi kuulemisten ja kenttäpalaverien lisäksi aktivoidaan 22. huhtikuuta 2013 kaikkien käyttöön otakantaa.fi verkkopalvelu, jossa kaikki kiinnostuneet voivat välittää tietoa, kertoa ehdotuksiaan ja mielipiteitään.40 Tiedottamisen, vaikuttamisen, valmisteluprosessin (läpi)näkyvyyden ja kansalaisten kuulemisen merkitys on korostunut työryhmän työn edetessä. Ryhmä on miettinyt tapoja, joilla näitä asioita edistetään. Työryhmän loppuraportti julkaistaan oikeusministeriön/rikoksentorjuntaneuvoston nettisivuilla ja mahdollisesti paperinkantajalle esim. oikeusministeriön julkaisusarjassa vuoden 2014 kuluessa.
Onnistumisen mittari on, että turvallisuuden tunne ei heikkene yhteiskunnassa ja sen ns. entisen hyvinvointivaltion palvelumuodoissa tapahtuvien isojenkin ja tuntuvien muutosten seurauksena vain ihmisillä on mahdollisuus ja välineet vaikuttaa positiivisella tavalla asioiden kulkuun. Työn edistyessä työryhmän toimeksiannosta ovat korostuneet tehtävät, joihin halutaan erityisesti kiinnittää huomiota:    Etsiä, löytää ja kehittää suomalaisia asukkaiden turvallisuuteen ja viihtyvyyteen liittyviä vaikuttamismenetelmiä ja naapuriapua. Selkiyttää viranomaisvastuun ja kansalaistoiminnan rajapinta. Vapaaehtoistyön ja kansalaistoiminnan esteiden poistaminen ja siihen kannustaminen.
Yhteiskunta muutoksessa
Isojen näkyvien ja tuntuvien muutosten aika Suomessa ja maailmalla Suomalaisen yhteiskunnan muutoksen mekanismit ovat yhä vaikeammin hallittavissa. Globaalitalouden vaikutukset näkyvät myös Suomessa. Paikallisyhteisöt kohtaavat maailman muutokset yhä suoremmin ja dramaattisemmin. Tarvitaan toimintamalleja, joiden avulla kansalaisten osallisuutta, osallistumista ja vaikutusmahdollisuuksia vahvistetaan paikallisyhteisöissä sekä lisätään niiden merkitystä ja arvoa yhteiskunnassa. Suomalaisessa, ja laajemminkin länsimaisessa yhteiskunnassa, on keskusteltu yhteisöllisyyden vajeesta ja sitä korjaavia tavoitteita kirjataan hallitusohjelmiin asti. Kansalaisten arkihavainto on kuitenkin, että yhteiskunnan rakentumista ohjaavat päätökset ja niitä seuraavat muutokset kuljettavat meitä usein päinvastaiseen suuntaan. Yhteiskunta ei näytä ottavaan huomioon hyvään elämään kuuluvia sosiaalisia perusedellytyksiä. Tämä tapahtuu yhtä hyvin paikallisesti ja valtakunnallisesti kuin globaalistikin.
Työryhmä on saanut henkilökohtaista käyttäjätukea demokratiayksikön otakantaa.fi vastuuhenkilöltä Rauna Nerellilta.
Suomen paikallisyhteisöjen typologia
Sisäisen turvallisuuden ohjelmassa ja RTN toimeksiannossa on tuotu esiin, että eri alueiden erityispiirteet tulee ottaa huomioon sisäistä turvallisuutta parannettaessa.41 Työryhmä käyttää alueluokittelun lähtökohtana kuutta aluetypologiaa:  Väestökadosta kärsivät harvaan asutun maaseudun paikallisyhteisöt  Kaupunkien läheisen maaseudun, niin sanotun asuinmaaseudun, paikallisyhteisöt  Perinteiset teolliset paikallisyhteisöt  Ympäristönsä asiointikeskuksina toimivat paikallisyhteisöt  Suurten kaupunkiseutujen monikulttuuriset paikallisyhteisöt  Sosiaalisen huono-osaisuuden leimaamat kaupunkien paikallisyhteisöt Työryhmällä on luokittelun avulla mahdollisuus kehittää, avata ja pohtia toimintamalleja ja niiden toimivuutta. Mainittujen aluetypologioiden avulla pyritään myös tarkistamaan miten erityyppiset alueet on huomioitu työryhmän kuulemissa ja selvityksissä.
Turvallisuus, turvattomuus ja viihtyisyys asuinalueilla
Hallitusohjelmassa on asetettu tavoitteeksi, että Suomi on Euroopan turvallisin maa, jossa ihmiset ja eri väestöryhmät kokevat yhteiskunnan yhdenvertaisena ja oikeudenmukaisena.42 Ihmisen arjen turvallisuutta kuvastavat muutkin tekijät kuin rikollisuus ja rikostilastot. Inhimillisen turvallisuuden tunteeseen vaikuttavat monet asiat, kuten esim. taloudellisen tilanteen heikkeneminen, työttömyysriskit, koulutuskysymykset, sairastuminen ja kunnon heikkeneminen, ikä, yksinäisyys, avun pyytämisen vaikeus, poliittiset ja ympäristökysymykset jne.43 Elinympäristön turvallisuuteen vaikuttavina tekijöinä tunnistetaan myös liikkumisen sujuvuus ja sen turvallisuus. Turvallisuuden ja yhdenvertaisuuden kysymykset liittyvät voimakkaasti perusoikeusnäkökulmaan: turvallisuus kuuluu kaikille riippumatta sukupuolesta, iästä, etnisestä tai kansallisesta alkuperästä, uskonnosta tai mielipiteestä, vammasta, sairaudesta, seksuaalisesta suuntautumisesta tai muusta henkilöön liittyvästä syystä. Millä tavalla ihmiset kokevat ja saavuttavat ihmisarvoisen elämän tason, riippuu taustoista ja erilaisista tekijöistä, kuten esim. sukupuoli- tai ikämuuttujat jne. Näistä tekijöistä johtuen ihmisten turvallisuuskuvat ovat erilaiset ja niissä perusoikeus eri alueille painottuu eri tavalla. Turvallisuusongelmia olennainen ennalta ehkäisevä tekijä on yhdenvertaisuuden toteuttaminen. Siihen liittyviä erityiskysymyksiä turvallisuuden osalta ovat monimuotoisuus, ryhmien heterogeenisuus ja sosiaalinen koheesio. Ennaltaehkäisyn kannalta luottamus on tärkeä turvallisuuspoliittinen kysymys. Ihmisten välinen luottamus syntyy vuorovaikutuksessa Suomessa asuinalue harvoin tuottaa vuorovaikutusta. Yhteiskunnassa pitäisi olla muitakin onnistumisen mittareita kuin bruttokansantuote (BKT), rikollisuus jne., varsinkin nyt taantuman ja suuren eurooppalaisen talouskriisin aikoina. Esimerkkinä on keskusteltu yhdenvertaisuuden, hyvinvoinnin ja kansanonnellisuuden mittareista.
Turvallisempi huominen. Sisäisen turvallisuuden ohjelma, Helsinki 2012 26/2012. Turvallisempi huominen. Sisäisen turvallisuuden ohjelma, Helsinki 2012 26/2012. 43 mm. esim. Pauli Niemelän (Kuopion yliopisto, nykyinen Itä-Suomen yliopisto) tutkimuksia inhimillisestä turvallisuudesta.
Eiks tää ookkin sitä naapuriapua?
Sanaa naapuriapu käytetään sisäisen turvallisuuden ohjelman erään toimenpiteen yhteydessä. Työryhmän tehtävän ja toimeksiannon kannalta ”naapuriapu” turvallisuuskäsitteenä koetaan haasteelliseksi, koska asukkaiden mahdollisuudet vaikuttaa oman asuinalueensa turvallisuutta ja viihtyvyyttä lisäävään työhön ovat huomattavasti laajemmat ja monitasoisemmat kuin ihmisten välinen arjessa auttaminen. Pohjoismainen käsite naapuriavusta vastaa lähinnä arkirikosten ennaltaehkäisyä, mihin suppeaan käsitykseen työryhmä ei haluaisi rajata ymmärrystään. Perinteinen naapuriapu nyky-yhteisöissä:  on vapaaehtoisuutta, auttamista, yhteisvastuullisuutta, välittämistä, huolenpitoa.  voi olla heikommassa asemassa olevien auttamista tai yhteistyön tekemistä samanvertaisten kanssa  voi olla tiettyjen yksilöiden välistä, tai toimia laajennetun vastavuoroisuuden periaatteella. Toiminta perustuu luottamukseen ja haluun osallistua.  löytyy sekä maaseudulta että kaupungeista  edistää ja ylläpitää sujuvaa arkea ja turvallisuutta, mutta erityisesti maaseudulla sen merkitys myös harvan palveluverkon paikkaajana on tärkeä. Työryhmä tarkoittaa naapuriavulla kaikkea perinteistä naapuriapua, mutta myös yleistettyä vastavuoroisuutta: apu kiertää vielä laajemmin paikallisessa yhteiskunnassa, edistetään yhteisön hyvinvointia ja selviämistä, tartutaan ongelmiin (kuten yksinäisyys, palvelujen etäisyys, pelko, anonyymiys) sekä vaikutetaan paikallisiin asioihin (”kylässä tapahtuvaan” eli paikallisyhteisön henkeen ja turvallisuuteen sekä sen tunteeseen). Naapuriapua on myös viranomaisten tai muiden toimijoiden/järjestöjen toiminta ja yhteistyö (esim.. yhdyskuntatyö ja lähityö) paikallisten asukkaiden kanssa haastavissa tilanteissa. Tästä esimerkkinä nimby -ilmiöt eli ei minun takapihallani -keskustelua ja vastarintaa herättävät asumismuodot (asunnottomille, päihde tai mielenterveyskuntoutujille, pakolaisille jne.). Työryhmän epävirallinen motto sitoo ne kaikki yhteen: Hyvää lisäämällä pahaa pienenee.
Peruslähtökohdat toimintamalleille ja niiden soveltamiselle
Työryhmä on pohtinut ja keskustellut arjessa toimivista ilmiöistä ja hankkeista. Näistä keskusteluista kuoriutuivat seuraavat tasot tai peruslähtökohdat ns. naapuriavulle, joka tässä (tehtävän) yhteydessä on siis laajempi kuin perinteinen tapa ajatella naapuriapua. 1. 2. 3. 4. 5. Viranomaistoiminta Uudenlaiset vaikuttamisjärjestelmät Järjestökenttä, järjestetty ja organisoitu järjestötoiminta Matalan kynnyksen vapaaehtoistyö ja asukasliikkeet Arjessa tapahtuva perinteinen naapuriapu
Viranomaistoimintaa ovat yhteiskunnan perusrakenteet, -asiat ja –palvelut. Uudenlaiset vaikuttamisjärjestelmät jäävät viranomaistahon ja järjestökentän välimaastoon. Kyse on modernista, vuorovaikutteisesta toiminnasta, erityisesti paikalliskysymyksissä. Toimintaan ollaan kehittämässä uusia menetelmiä ja välineitä, kuten esimerkiksi kansalaisraadit. Järjestökentällä tai kolmannen sektorin toiminnassa tapahtuu järjestöjen ja paikallistoiminnan, ruohonjuuritason vaikuttamistyö. Matalan kynnyksen vapaaehtoistoiminta on satunnaista tai pitkäkestoista, 37
yksilön omaan valintaan ja elämäntilanteeseen sopivaa toimintaa. Perinteinen naapuriapu eli ”sinun ja minun” välillä tapahtuva epävirallinen apu ja arjessa auttaminen tapahtuu yleensä yksilöiden tai talouksien välillä. Väliraportissa esiteltävät mallit ja peruslähtökohdat eivät ole vielä mitenkään valmiit tai lopulliset tai toinen toisiaan poissulkevia, ne ovat pikemminkin työryhmän alustavia ideoita ja jatkotyöskentelyn ja -kehittelyn lähtökohtia. Työryhmässä keskustelua on herättänyt monet jo olemassa olevat hankkeet ja käytännöt, osa niistä on työryhmän tehtävän kannalta mielenkiintoisia ja lupaavia.
Osallisuus ja kansalaiset osallistujina
Yhteiskunnan avain on tulevaisuudessa aktiivisessa kansalaisuudessa. Tulevaisuuden ja turvallisuuden kannalta on tärkeää, että kansalaiset kokisivat olevansa osallisina yhteiskunnassa. Osallisuuden kannalta on tärkeä osallistua itseään tai lähiympäristöään koskeviin asioihin. Ei voi olla osallinen ellei osallistu, mutta toisaalta harvaa osallistuu, jos ei koe olevansa osallinen. Tulee muistaa, että kansalaisilla on monesta syystä eri tavat, motivaatiot ja mahdollisuudet osallistua oman asuinalueen tai lähiympäristön asioihin. Kansalaisista ei voi puhua yhtenä identtisenä tai homogeenisenä massana, jossa kaikki toimivat ja ajattelevat samalla tavalla. Iän (lapset, nuoret, aikuiset, ikäihmiset) lisäksi vaikutusta voi olla monella muulla asialla, kuten etäisyys, kunto, kyky ja tahto osallistua, nettiyhteydet ja sen käyttötaidot, vaikuttamiseen käytettävä (vapaa) aika, kielitai muut taidot, jne. Työryhmä tulee jatkossa(kin) miettimään, mitkä ovat kansalaisten tavat tai mitkä asiat vaikuttavat heidän motivaatioonsa oman asuinalueen turvallisuus- ja viihtyisyyskysymyksiin vaikuttamisessa. Voidaanko heitä luokitella ryhmiin vaikuttamistapojen mukaan? Miksi he ovat jossakin tietyssä ryhmässä? Onko se aina näin eli pysyvä tapa toimia, tai mitkä asiat vaikuttavat ja saavat heidät liikkeelle? Ovatko syynä sisäiset vai ulkoiset tekijät? Tehtävän kannalta ollaan keskustelemassa seuraavista asioista, kuten: Esteettömyydestä, saavutettavuudesta, yhdenvertaisuudesta, positiivisesta diskriminoinnista, ihmisten passiivisuudesta/aktiivisuudesta ja välinpitämättömyydestä asuinalueilla, vapaaehtoistyöstä, joukkoistamisesta, suurista yhteisöistä ja paikallisbudjettista, yhteisöllisyydestä, paikallisen identiteetin ja tarinan rakentamisesta ja merkityksestä, median, erityisesti sosiaalisen median roolista ja siitä, että onko syytä korostaa esim. maahanmuutto tai ikääntymisasioita, joka helposti voi antaa asialle negatiivisen sävyn, tai pystytäänkö nämä asiat hoitamaan esim. perusoikeus- ja esteettömyyskysymysten kautta.
Naapuripäivä Suomessa näkyväksi
Työryhmä kannustaa kaikkia paikkakuntia, järjestöjä, toimijoita ja kansalaisia ideoimaan ja viettämään tästä eteenpäin Naapuripäivää, joka tänä vuonna on 31. päivä toukokuuta. Yhdessä tekeminen ja vuorovaikutuksessa oleminen, vaikkapa vain juhliminen, yhdistää ihmisiä - samalla edistetään ja vahvistetaan myös yhteisöllisyyttä ja osallisuutta.
Naapuriapumallit naapurimaissa ja muualla
Väliraportissa kuvataan lyhyesti Ruotsin, Viron ja Tanskan naapuriaputoiminnan muotoja. Tarkemmat selvitykset ja vertailut tehdään loppuraporttiin. Havaintona voidaan todeta, että naapurimaiden toimintamallit ovat ennen kaikkea organisoituja yhteistyön toimintamuotoja arkirikollisuutta vastaan. Rikollisuuden ennaltaehkäisyn lisäksi ne edistävät toki turvallisuuden tunnetta ja yhteisöllisyyttä. RTN:n asettaman työryhmän omaksuma näkökulma naapuriavusta on tätä laajempi. Jatkossa voidaan ehkä naapurimaista ja muualta löytää myös muita työryhmää hyödyttäviä vertailukohteita, kuten esim. Islannissa talouskriisin yhteydessä ja jälkeen käytetyt uudenlaiset kansalaisten kuulemisen ja päätöksenteon mallit ja kokemukset tai Englannista tulleet ideat suurista yhteisöistä (Big Society).
Det här avsnittet är inte färdigt ännu, men kommer strax efter påsk! Glad påsk!
Tämä yhteenvetokappale ruotsiksi on vielä työn alla ja tulossa mahdollisemman pian pääsiäisen jälkeen Hyvää pääsiäistä!
14. Lähteet
Perinteistä naapuriapua koskevaa kirjallisuutta, jota on käytetty Pilvi Hämeenahon tutkimuksessa. Kts. jakso 8.1 Perinteinen naapuriapu tämän päivän yhteisöissä. Hämeenaho, Pilvi 2012. Naapuriapu maaseudulla. Teoksessa: Kattilakoski, Mari & Kilpeläinen, Arja & Peltomäki, Pirja (toim.) Yhteisöllisyydellä hyvinvointia ja palveluja maaseudulle. Maaseutupolitiikan yhteistyöryhmän julkaisuja 1/2012. YTR, Helsinki, 96–108. Kattilakoski, Mari 2011. Maaseudun uudet toimijat. Tutkimus paluu- ja tulomuuttajien toimijuudesta maaseutuyhteisöissä ja kehittämisverkostoissa Keski-Pohjanmaalla. Tutkimuksia A 37. Siirtolaisuusinstituutti, Turku. Kuisma, Juha 2005. Maaseutu yhteiskunnallisena kysymyksenä. Teoksessa: Niiniluoto, Ilkka & Juha Sihvola (toim.): Nykyajan etiikka. Keskusteluja ihmisestä ja yhteisöstä. Gaudeamus, Helsinki, 99–126. Lehtola, Ilkka 2002. Maaseudun palvelurakenteen muutos. Teoksessa: Hyyryläinen, Torsti & Katajamäki, Hannu (toim.): Muutoksen maaseutu. Helsingin yliopisto, Maaseudun tutkimus- ja koulutuskeskus, Helsinki, 33–41. Pessi, Anne Birgitta & Saari, Juho 2008. Hyvä tahto. Auttamisen asenteet ja rakenteet Suomessa. Sosiaali- ja terveysturvan keskusliitto ry, Helsinki. Putnam, Robert 1993. Making Democracy Work. Civic Traditions in Modern Italy. Princeton University Press: New Jersey.
(Väliraportissa mukana ovat vain naapuriapu-linkit. Loppuraportissa esitetään laajempi lähde ja linkkiluettelo.)
Sisäisen turvallisuuden ohjelma Turvallisempi huominen,
sivu 26-27. http://www.intermin.fi/download/34893_262012_STO_III_fi.pdf
5.1 Lisätään turvallisuuden tunnetta 5.1.1 Lisätään asukkaiden mahdollisuuksia osallistua oman asuinalueensa turvallisuutta ja viihtyvyyttä lisäävään työhön Osallisuutta vahvistaa, jos asukkaat ovat mukana työssä oman asuinalueensa turvallisuuden ja viihtyisyyden lisäämiseksi. Asukkaiden tarpeet tulevat paremmin otetuksi huomioon otetuiksi ja yhdessä tekeminen edistää myös yhteisöllisyyttä. Osallistuminen ja yhteistyö edellyttävät, että asukkailla on mahdollisuus saada ajantasaista ja tilastoihin perustuvaa tietoa siitä, millaisia rikoksia, onnettomuuksia ja muita häiriöitä asuinalueella tapahtuu. Rikosten ja onnettomuuksien uutisointi on lisääntynyt merkittävästi, ja tämä lisää asukkaiden turvattomuuden tunnetta ja myös epätietoisuutta siitä, mitkä ovat todellisia turvallisuusuhkia. Asiallinen tieto lisää asukkaiden ja viranomaisten vuorovaikutusta ja viranomaisten turvallisuutta parantavien toimien vaikuttavuutta parantamalla niiden oikeaa kohdentuvuutta. Tieto voidaan käyttää paikallisessa turvallisuussuunnittelussa laadittavan paikallisen turvallisuustilanteen arvion laatimisessa ja ns. hot spottien tunnistamisessa. Toimenpiteet: 1. Asukkaiden turvallisuutta ja asuinalueiden viihtyisyyttä parannetaan ottamalla käyttöön naapuritiimitai apujärjestelmä. Räätälöidään toimintamalli kullekin alueelle sopivaksi. Toimintamallissa otetaan huomioon maahanmuuttajataustaisen väestön mukaan ottamisen edellyttämät erityistoimet. Rikoksentorjuntaneuvosto laatii toimintamallin käyttöönoton edellyttämän tukiaineiston kaikkien toimintaan osallistuvien käyttöön. Harvaan asutuilla alueilla toimintamallin kehittämisessä otetaan huomioon naapuriapuhankkeista saadut kokemukset. Toteutus: Tukiaineisto valmis vuonna 2014, käyttöönoton jälkeen pysyvää toimintaa. Vastuu: OM/rikoksentorjuntaneuvosto, SM, YM, Suomen kylätoiminta ry, yhteistyössä turvallisuussuunnittelusta vastaavien toimijoiden, ml. seurakunnat, kanssa.